Press Online :: Ostali sportovi :: Srbija ima svetskog šampiona: Konovalov odbranio titulu\nNadam se da će Aca nastaviti da bude idol koji je neophodan našoj omladini – rekao je Udovičić.\nKina, Rusija i ostatak sveta sinoć su bili u jagodinskoj hali da podrže našeg Aleksandra Konovalova, što je pokazalo da je kik boks budućnost u svetu – izjavio je osnivač Kik boks kluba „Palmini tigrovi“ i počasni predsednik Kik boks saveza Srbije u Jagodini Dragan Marković Palma.\n- Ono što s ponosom možemo da kažemo jeste da Srbija ima svetskog šampiona, da Jagodina ima svetskog šampiona i iskreno se nadam da će Aca nastaviti da bude idol koji je neophodan našoj omladini.\n- Dragan Marković Palma uspeo je da dovede četiri ministra, 15 ambasadora, dva potlade Srbije, što nikome još nije pošlo za rukom ni u jednoj zemlji na svetu – ocenio je Pelević i Palmi uručio zlatnu plaketu Kik boks saveza Srbije za njegov doprinos razvoju ovog sporta.\n- Danas kada pogledamo rezultat, a posebno što je 5.000 ljudi došlo da prati borbe, a preko 1.000 ljudi ostalo napolju, jer nisu mogli da uđu, znači da šaljemo dobru poruku za sport i za mlade – zaključio je Palma i dodao da su sportisti najbolji ambasadori Srbije.


Prvi pazovački Donatorski skup za nastradale sugrađane iz poplavljenih područja - Општина Стара Пазова - Званична презентација\nNaslovna Informacije Najave događaja Prvi pazovački Donatorski skup za nastradale sugrađane iz poplavljenih područja\nOva inicijativa dovela je i do prvog velikog Donatorskog skupa na kome će se, u cilju sakupljanja donacija i zvaničnog predstavljanja projekta, okupiti brojni privrednici, predstavnici lokalne samouprave, opštinskih javnih preduzeća, direktori svih staropazovačkih škola, predstavnici najznačajnijih udruženja, ljudi iz sfere sporta, kulture i umetnosti i mnogi drugi.\nDonatorski skup će se održati u utorak, 27. maja sa početkom u 12:00 časova u Velikoj sali DPO u Staroj Pazovi, a očekuje se da ovom prilikom 25 pazovačkih privrednika upišu svoje donacije, koje su tek početak puta ka ciljanom iznosu od 200 miliona dinara.\nSkup će otvoriti Đorđe Radinović, predsednik Opštine Stara Pazova i osnivač Udruženja privrednika, preduzetnika i građana opštine Stara Pazova, Cviko Krunić i Marko Babić, takođe osnivači Udruženja privrednika, preduzetnika i građana opštine Stara Pazova.\nOvaj Donatorski skup je prvo organizovano okupljanje privrednika i svih građana najrazličitijih zanimanja, pre svega ljudi dobre volje, koji žele da daju svoj materijalni doprinos, kako bi se u što kraćem roku sakupila sredstva za sanaciju, obnovu ili potpuno novu gradnju domova građana iz područja pogođenih nezapamćenim poplavama u našoj zemlji.\nUKRATKO O PROJEKTU - „Srbija je i tvoja zemlja, Pazova za najugroženije“\nInicijatori projekta i osnivači Udruženja, koje nosi i podnaziv: „UG opštine Stara Pazova za najugroženije“ su svesni da su izazvane posledice dostigle razmere katastrofe i da će do ostvarenja zacrtanog cilja projekta proteći više meseci. Projektom je predviđeno da se na prvom Donatorskom skupu sakupi više desetina miliona dinara, dok će svaki pojedinac - donator upisati svoju donaciju u Donatorsku knjigu. Na prvom skupu, nakon objavljivanja prvog sakupljenog iznosa, biće najavljen i niz drugih Donatorskih skupova, koji su po istom principu planirani za naredni period.\nProjekat će zajednički realizovati svi građani staropazovačke Opštine pod sloganom: „Srbija je i tvoja zemlja, Pazova za najugroženije“ i zasnovan je na precizno zacrtanom planu realizacije, koji će i biti predstavljen na ovom prvom Donatorskom skupu.\nPrvo javno predstavljanje donatorskog projekta "Pazova za najugroženije">


Mićunović (DS): Zajednička vlada sa SNS-om ne dolazi u obzir\nDragoljub Mićunović je najiskusniji političar u Srbiji, Foto: Stefan Jokić\nGostujući na Radio-televiziji Vojvodine, Mićunović je kazao da se DS i SNS ideološki i stvarnosno razlikuju ali da i pored toga moraju razgovarati o pitanjima poput Ustava i zakona\nObjavljeno: 05.02.2018. 23:57h\nPoslanik Demokratske stranke (DS) Dragoljub Mićunović izjavio je da saradnja DS-a sa Srpskom naprednom strankom u smislu učešća u nekoj zajedničkoj vladi "ne dolazi u obzir" ali i da to ne znači da dve stranke ne bi trebalo da razgovaraju o bitnim pitanjima.\nGostujući na Radio-televiziji Vojvodine, Mićunović je kazao da se DS i SNS ideološki i stvarnosno razlikuju ali da i pored toga moraju razgovarati o pitanjima poput Ustava i zakona.\nĐorđe Žujović (LDP): Zakon o rehabilitaciji mora biti stavljen van snage!\n- Saradnja ne znači da ste se odmah složili sa nečim, da ste ušli u neke aranžmane. Političke saradnje sa SNS-om nema u smislu formiranja neke vlade ali mi nismo divljaci i možemo da razgovaramo. Kao politička bića moramo da imamo stav i politički program koji ćemo da izložimo tako što ćemo u parlamentu da razgovaramo o Ustavu, da diskutujemo o zakonima - rekao je funkcioner Demokratske stranke.\nOn je ocenio i da je "radikalno nesarađivanje" sa aktuelnom vlašću, za šta se zalažu pojedine opozicione stranke, "neozbiljan stav, više primer ili simbol a ne politički program".\nUpitan kako komentariše ponašanje mladih koji su na jučerašnjem skupu podrške rehabilitaciji predsednika kvislinške Vlade Srbije tokom Drugog svetskog rata Milana Nedića koristili nacističke pozdrave, Mićunović je ocenio da je to rezultat neznanja i "totalne zapuštenosti" u našem obrazovanju ali i upozorenje svima da ne treba falsifikovati istoriju.\nDragoljub MićunovićDemokratska strankaSrpska napredna strankaDSSNS


Februar 07, 2019 19:06\n„Uvođenje taksi od 100 odsto u novembru prošle godine na robu iz centralnog dela Srbije i Bosne i Hercegovine ozbiljno je otežalo snabdevanje kosovskih Srba. Ove mere su očigledno usmerene na nastavak politike etničkog čišćenja Srba i naravno proterivanja srpskog stanovništva. Osim toga, Haradinaj je 6. februara izjavio da unapred odbija da komunicira sa misijom UN na Kosovu, koja navodno neobjektivno ocenjuje situaciju u pokrajini“, konstatovala je Zaharova.\nOna je skrenula pažnju na činjenicu da je EU, koja ima mandat UN da posreduje u dijalogu između Beograda i Prištine, izgubila sposobnost da utiče na situaciju.\n„U tom kontekstu, na sebe skreće pažnju odgovorna i uravnotežena pozicija Beograda, koji naglašava spremnost da se vrati dijalogu, kada takozvani kosovski premijer povuče svoje neprihvatljive odluke. Takođe bih želela da naglasim da Srbija još nije preduzela recipročne mere“, istakla je ruska zvaničnica.\nRuski lovci presreli američki izviđački avion iznad Japanskog mora 16\nRuska crkva žali zbog odluke turskog suda o Aja Sofiji 21\nRusija pri kraju ispitivanja vakcine protiv virusa korone 31\nRuski dobrovoljci koji su primili vakcinu osećaju se dobro 36\nU Rusiji od korona virusa umrlo više od 10.000 ljudi 34


Mekalister: Bojkot izbora ne doprinosi jačanju demokratskih institucija - Boom93\nKoliko je zaraženih iz smederevskih fabrika?\nPreko volontiranja do stalnog zaposlenja u Domu zdravlja (VIDEO)\nŽivot medicinske sestre iz Požarevca u inostranstvu\nMekalister: Bojkot izbora ne doprinosi jačanju demokratskih institucija\nPredsedavajući Odboru Evropskog parlamenta (EP) za spoljne poslove Dejvid Mekalister ocenio je u Beogradu da eventualni bojkot predstojećih izbora u Srbiji ne bi doprineo jačanju demokratskih institucija.\n„Bojkot izbora 2020. godine značio bi da stavovi stranaka koje ne učestvuju na izborima ne bi mogli da se čuju u parlamentarnoj debati, a to ne doprinosi jačanju demokratskih institucija“, rekao je Mekalister novinarima posle razgovora s poslanicima vlasti i opozicije, predsednikom Srbije Aleksandrom Vučićem i ministarkom za evropske integracije Jadrankom Joksimović.\nMekalister je kazao da je u razgovoru s 13 poslanika Skupštine Srbije čuo „sve stavove i mnogo različitih mišljenja“, i da im je kazao da veruje da je parlament mesto za demokratsku debatu u kojoj se čuju različiti glasovi, ali i mesto za usvajanje zakona koji zemlju vode ka EU.\n„Kako sam razumeo, bojkot još nije objavljen, neke stranke razmišljaju o tome, ali ima vremena do izbora, treba nastaviti aktivnosti na unapredjenju rada parlamenta“, naveo je Mekalister, dosadašnji izvestilac EP za Srbiju.\nFabrici: Izveštaj EK sadrži preporuke za sprovođenje izbora\nŠef Delegacije EU u Srbiji Sem Fabrici rekao je na istoj konferenciji za novinare da najnoviji Izveštaj Evropske komisije o napretku Srbije u procesu evrointegracija sadrži detaljne preporuke za sprovodjenje izbora i da EU ohrabruje vladu Srbije da ih primeni, jer to „povećava izglede da izbori 2020. godine budu slobodni i pošteni“.\nMekalister, član vladajuće nemačke Hrišćansko-demokratske unije, rekao je da Evropski parlament temeljno prati okrugle stolove vlasti i opozicije na beogradskom Fakultetu političkih nauka i da je spreman da pruži podršku da se nadje zajednički jezik dve strane.\n„Evropski parlament je spreman da pruži podršku, ali moramo precizno ispitati kako je moguće olakšavanje dijaloga. Ne mogu vam reći da li će do te podrške doći, ali spremnost svakako postoji“, naveo je Mekalister.\nPovodom zahteva Pokreta slobodnih gradjana da EU posreduje izmedju vlasti i opozicije u tim razgovorima, Mekalister je rekao da nije stigao detaljno da pročita pismo predsednika PSG Sergeja Trifunovića i da će na taj zahtev odgovoriti posle analize situacije.\nMekalister je pohvalio ekonomski razvoj Srbije i dodao da je obavešten „o stranim investicijama i infrastrukturi koja se gradi“.\nRekao je da se procena Srbije vrši na osnovu sprovedenih reformi i podsetio da je Evropska komisija u najnovijem Izveštaju o napretku Srbije pohvalila rad na ustavnoj reformi, stanje u oblasti manjinskih prava, borbu protiv korupcije, ali i izrazila zabrinutost u vezi s radom parlamenta, izborima, slobodom izražavanja i borbom protiv organizovanog kriminala.\nNaveo je da je u razgovorima koje je danas vodio sa srpskim poslanicima i juče s predstavnicima civilnog sektora fokus bio na ustavnoj reformi i dodao da je „neophodno pohvaliti šta vlada radi, posebno u oblasti vladavine prava i ekonomskih reformi, uključujuci oblast medija“.\nMekalister je rekao da je Evropska komisija dala niz preporuka za unapredjenje rada parlamenta i da je važno da se to primeni.\n„Parlament je mesto gde treba da se odvija demokratska debata, ali i gde se odlučuje o svemu bitnom na putu evropskih integracija“, naveo je Mekalister.\nOn je rekao da postoji i spisak preporuka za unapredjenje izbornog sistema u Srbiji i dodao da je „primetio da je vlada počela da razgovara s predstavnicima OEBS-a o preporukama za izbore“.\nNaveo je da je s Vučićem razgovarao o različitim temama – domaćim, regionalnim, medjunarodnim.\nMekalister je kazao i da je u Srbiju došao „da bi slušao druge“, da će o svemu što je čuo obavestiti Brisel i da će uskoro biti još njegovih poseta Beogradu.\nNa kraju procesa – pravno obavezujući sporazum\nGovoreći o rešavanju kosovskog problema, Mekalister je rekao da je pozicija EU da na kraju dugog procesa treba da usledi pravno obavezujući sporazum o punoj normalizaciji odnosa Srbije i Kosova, što bi, kako je kazao, „utrlo put investicijama“.\n„Sada je pitanje da li će dijalog Beograda i Prištine biti nastavljen i kada, ali on mora da bude nastavljen jer alternativa ne postoji“, naveo je Mekalister.\nOn je dodao da je njegov stav da dijalog Beograda i Prištine trenutno ne postoji i da su EU i SAD više puta tražili od Kosova da ukine takse na uvoz robe iz Srbije kako bi dijalog bio obnovljen.\n„Zemlje Kvinte su nedavno pozvale Prištinu da reaguje, ali reakcije nije bilo. Sada bi trebalo da sačekamo ishod izbora na Kosovu. Nadam se da će odgovorni u Prištini poslušati naše savete“, naveo je Mekalister.\nFabrici je rekao da EU kontinuirano radi na ponovnom uspostavljanju dijaloga Beograda i Prištine, da takse moraju da budu suspendovane kako bi on bio obnovljen, ali da je u Prištini sada u toku izborni proces.\nMekalister je rekao da će novi saziv Evropskog parlamenta i nova Evropska komisija nastaviti da podržavaju politiku proširenja EU i posebno put Srbije ka članstvu u Uniji.\nNaveo je da je Srbija prva zemlja koju je posetio od reizbora na mesto predsedavajućeg Odboru Evropskog parlamenta za spoljne poslove, da ceni Srbiju i njen narod i da joj „od srca želi uspeh“.\nFabrici je dodao da to što je Mekalister odabrao Srbiju za prvu posetu od reizbora „jasno svedoči koliko je Evropskom parlamentu stalo do približavanja Srbije Uniji“.\nVanredni parlamentarni izbori na Kosovu 6. oktobra\nAntonijević: Dijalog vlasti i opozicije se nastavlja i bez Saveza za Srbiju


Вашингтон пост: Тачи и Харадинај у Берлину ишли код америчког амбасадора - Нови Стандард\nVašington post: Tači i Haradinaj u Berlinu išli kod američkog ambasadora\n30.04.2019. 16:45 16.07.2020.\nAmerička ambasada u Berlinu je potvrdila taj sastanak navodeći da ga je tražila kosovska strana i da SAD i dalje podržavaju dijalog\nEvropski lideri su u ponedeljak u Berlinu podstakli Srbiju i Kosovo da odstupe od potencijalnog novog konflikta i vrate se za pregovarački sto, dok se podeljeno kosovsko političko rukovodstvo nakratko ujedinilo tražeći pomoć od SAD, piše Vašington post.\nKako navodi list, predsednik Kosova Hašim Tači je rekao da članice EU ne mogu međusobno da se dogovore kako da reše tenzije na Balkanu i dodao da bez SAD ne može da se postigne konačni sporazum. Vašington post je naveo da su pre samita dvojica ponekad zavađenih kosovskih lidera zajedno sastali sa ambasadorom SAD u Nemačkoj Ričardom Grenelom, kao posrednikom koji ima bliske veze s predsednikom Donaldom Trampom.\nAmerička ambasada u Berlinu je potvrdila taj sastanak navodeći da ga je tražila kosovska strana i da SAD i dalje podržavaju dijalog Beograda i Prištine uz posredovanje EU. Neimenovani američki zvaničnik rekao je da je ambasador Grenel ponovo podvukao da Kosovo treba da ukine kaznene carinske namete na srpske proizvode, premda je kosovskim liderima to nedavno rekao i zvaničnik Stejt departmenta koji je nedavno posetio region.\nTači je, kako navodi Vašington post, ove godine obećao Grenelu da će raditi na ukidanju tarifa uvedenih u novembru, ali njegov politički protivnik, premijer Ramuš Haradinaj, na to nije javno pristao. Haradinaj i Tači, koji su iz različitih stranaka, posebno su, svaki za sebe, apelovali na Vašington da preuzme važniju ulogu u rešavanju pitanja s Beogradom, navodi list. Vašington želi da obojica rade na ukidanju carina od 100 odsto na robu iz Srbije.\n“Grenel je insistirao na ukidanju carina i ponovio je da su SAD bliski prijatelji Kosova i žele da pomognu tamo gde je moguće, ali je na dvema stranama, Beogradu i Prištini, da sami osmisle detalje o tome, to nije na SAD”, rekao je neimenovani američki zvaničnik posle zatvorenog sastnaka.\nList je podsetio da je Tramp u decembru uputio pisma liderima u Beogradu i Prištini u kojima ih je ohrabrio da nastave dijalog i nagovestio mogućnost potpisivanja mirovnog sporazuma u Beloj kući ako bi dogovor bio postignut.\nIzvor Beta/N1, 30. april 2019.\nPRIŠTINSKI MEDIJI: ŽESTOK SUKOB MAKRONA I HARADINAJA U BERLINU\nKosovski premijer Ramuš Haradinaj i francuski predsednik Emanuel Makron žestoko su se sukobili na sastanku u Berlinu, piše prištinska Gazeta blic. Izvori Gazete blic navode da je na jučerašnjem sastanku u Berlinu došlo do sukoba između Makrona i Haradinaja zbog prištinske takse od 100 odsto.\n“Iako video-snimak koji je objavio Haradinaj pokazuje prijateljski pozdrav između njega i francuskog predsednika, čini se da nije bilo tako za vreme sastanka”, piše Gazeta blic. Prema izvorima lista, Makron je napao Haradinaja rekavši da su takse uzrok prekida dijaloga između Beograda i Prištine. Čak je, navodi se, Makron u jednom trenutku direktno ukazao na Haradinaja.\nČak i kada je Tači preuzeo reč, bilo je napetosti, piše list. Tači je više puta kritikovao Evropsku uniju tokom sastanka, posebno zbog liberalizacije viznog režima. Kosovski predsednik je uoči sastanka najavio da će zatražiti pripajanje “preševske doline” Kosovu. On, međutim, to nije ni spomenuo pred francuskim predsednikom i nemačkom kancelarkom, piše Gazeta blic.\nPredsednik Aleksandar Vučić rekao je da je delegacija Srbije imala seriju teških sastanaka u Berlinu, ističući da Beograd u ovom trenutku nema partnera za ozbiljan i odgovoran dijalog.\nHARADINAJ POZVAO SAD DA SE UKLjUČE U DIJALOG\nKosovski premijer Ramuš Haradinaj pozvao je SAD da se uključe u dijalog Beograda i Prištine, jer, kako kaže, oni koji žele da organizuju skupove na tu temu “nemaju pojma, a ni viziju”.\n“Ne može biti dijaloga i pregovora sa Srbijom bez učešća SAD. Amerika je spremna da organizuje takve sastanke i u SAD”, poručio je Haradinaj nakon berlinskog samita, prenosi Gazeta ekspres. Kako je rekao, od narednog sastanka u Parizu, 1. jula očekuje da će biti bolje pripremljen.\nIzvor gazetablic.com/RTS, 30. april 2019.\nDnevne vestiSADambasada SADBerlinVašington postdijalog Beograda i PrištineEmanuel Makronkonferencija u BerlinuKosovo i MetohijaRamuš HaradinajRičard GrenelSukob Makrona i Haradinajaukidanje taksiHašim Tači


Novi investitor Ksindji stiže u Niš (VIDEO) - TV ZONA PLUS - HD\nNovi investitor Ksindji stiže u Niš (VIDEO)\nTuesday, 7 May, 2019 Tuesday, 7 May, 2019 1 min read Redakcija TV Zona Plus\nU Niš dolazi novi investitor – kineska kompanija Ksindji. Gradonačelnik Niša Darko Bulatović potpisao je sa predsednicom kompanije Ksijaoping Džou memorandum o razumevanju koji podrazumeva izgradnju fabrike u Nišu. U ime Vlade Srbije, memorandum je potpisao ministar privrede Goran Knežević.\nfabrika, kineska kompanija XINGYU, memorandum, novi investitor\nKAFE PROMAJA 07.05.2019.\nODBOR ZA IMENOVANJE: ZDRAVKOVIĆ MOŽE NA DVE FUNKCIJE (VIDEO)


M. K. 20. juna 2019. 07:25\nKorpus čuvara islamske revolucije saopštio je da je oborio američki špijunski dron Global Houk na jugu Irana, javlja televizija „Pres“.\nU saopštenju se navodi da se incident desio u području Kuha Mubarak, u provinciji Hormozgan, nakon što je dron ušao u vazdušni prostor Irana.\nPredstavnik Centralne komande Oružanih snaga SAD je, međutim, negirao da su danas leteli američki dronovi iznad ove Islamske republike.\nRanije je državni sekretar SAD Majk Pompeo lično upozorio Teheran o posledicama pogibije američkih vojnika. On je rekao da bilo koja akcija Teherana ili njegovih saveznika koja može dovesti do pogibije makar jednog američkog vojnika — dovešće do odmazde.\nSjedinjene Američke Države su prošle nedelje optužile Iran za napad na dva tankera u Omanskom zalivu, ali nisu iznele nikakav dokaz u prilog toj tvrdnji. Američka vojska je objavila snimak koji pokazuje navodni napad Irana, na kojem iranske snage uklanjaju neeksplodiranu minu sa jednog od tankera. Na snimku se ne vide ni natpisi ni zastave koji bi potvrdili navode američke vojske. Iran je demantovao sve navode o svojoj ulozi u incidentu.


Kostić: Novi početak za FAP, posao za 200 radnika\nBEOGRAD - Privredni sud u Užicu doneo je rešenje o usvajanje Unapred pripremljenog plana reorganizacije FAP-a, čime je fabrika izbegla stečaj i dobila priliku da se oporavi u narednih šest godina, a izvršni direktor FAP-a Milan Kostić kaže da je to novi početak za FAP i da će do kraja godine ili početkom 2017. godine biti angažovano oko 200 radnika.\n"FAP od danas, prema UPPR, nema više dug od oko 8,5 milijardi dinara, jer je to potraživanje poverilaca pretvoreno u kapital. Nakon ovog rešenja, FAP je u poziciji da nakon socijalnog programa i UPPR-a nema dugova i nema zaposlenih, ima proizvodni program i kapacitete i može da predstavlja kompaniju koja će biti značajna za Srbiju i region", rekao je Kostić jutros RTS-u.\n"Imamo ugovoreni posao od 2,3 miliona evra i imamo angažovano 125 radnika po privremeno-povremenim poslovima. Ocekuju se i novi poslovi koji su dogovoreni sa Ministarstvom odbrane još tolike vrednosti odnosno za još oko 22 kamiona. To znači da će 200 radnika do kraja godine ili početkom sledeće godine biti angažovano u FAP-u", istakao je Kostić.\nOn je rekao da UPPR predviđa pet plus jednu godinu i da se automatski uvodi stečaj ako se taj plan ne poštuje.\nKostić navodi da takav pristup stvara uslove da neće biti problem sa UPPR-om.\n"Jedini problem FAP-a je dug prema radnicima od oko 84 miliona odnosno 2,6 zarada koje još nisu realizovane, ali postoji velika želja u državi i FAP-a da se to izmiri. FAP će postati deo namenske industrije kada se to prema radnicima izmiri", kazao je Kostić.\n« Otpuštanja necće učiniti VW profitabilnijim od rivala Debi Crnog petka u Grčkoj, redovi od zore uprkos besparici »


Beta\t 11. aprila 2016. 11:50\nSpecijalista pedijatrije Danijela Mitić (48) iz Niša proglašena je za najboljeg pedijatra u Sloveniji, po oceni pacijenata na konkursu koji već 20 godina organizuje slovenački časopis Viva.\nNa konkursu se takodje bira najbolji porodični lekar, ginekolog, stomatolog i lekar specijalista, a po tradiciji plakete najboljima uručuju se u Cankarjevom domu uz prisustvo najvišeg slovenačkog državnog rukovodstva.\nDoktorka Mitić, zaposlena u Domu zdravlja u mestu Trebnju rekla je agenciji Beta da je prijatno iznenadjena priznanjem, posebno zbog toga što relativno kratko vreme radi u Sloveniji.\nPrema njenim rečima posao pedijatra u Sloveniji je veoma zahtevan i naporan, lekari moraju da poštuju stroga pravila službe i stalno su podvrgnuti različitim kontrolama.\n“Sa druge strane, lekari ovde imaju odlične uslove za rad, a zdravstveni sistem je tako organizovan tako da ne može da se dogodi da im nešto nedostaje. Na dodatne plaćene edukacije mogu da odlaze bukvalno kad god požele”, ističe Mitić.\nOna je rekla da su Slovenci veoma zahvalni pacijenti, umeju da cene trud lekara i ne prave razliku izmedju slovenačkih i lekara stranaca.\n“Kada sam prošle godine konkurisala za pedijatra zdravstvenom centru u Kopru, organizovali su se, potpisivali peticiju i pokrenuli Fejsbuk stranicu putem koje su tražili da ostanem u Trebnju”, rekla je Mitić.\nNa Fejsbuk stranici “Podporniki pediatrinje Danijel Mitić” roditelji malih pacijenata iz Trebnja i ovih dana upućuju pohvale doktorki iz Niša, a prvenstveno ističu njenu stručnost, požrtvovanost i ljubaznost.\nMitić je dodala da se puno puta, kada je sa svojom decom odlazila kod pedijatra, osećala uplašeno i neprijatno, tako da se sada trudi da pacijenti iz njene ordinacije ne izlaze sa takvim osećanjima.\n“U Sloveniji sam od jula 2012. godine, ali sa pacijentima radim poslednje dve i po godine. Pre toga morala sam da prodjem specijalizaciju koju za lekare iz inostranstva predvidja slovenački zdravstveni sistem”, kazala je Mitić.\nPre Trebnja, Mitić je 10 godina radila kao pedijatar u niškom Domu zdravlja, ali se na odlazak iz rodnog Niša odlučila pre svega zbog želje za novim profesionalnim dokazivanjem.\n“Bila sam zadovoljna poslom u Nišu, ali me je nešto vuklo da postignem još nešto u karijeri. Osim toga posao pedijatra je u Sloveniji mnogo plaćeniji nego u Srbiji”, rekla je Mitić.


Orav: Nezavisni i profesionalni mediji presudni za proces integracija - European External Action Service\nEEAS homepage > Montenegro > Orav: Nezavisni i profesionalni mediji presudni za proces integracija\nNa plenarnom sastanku Venecijanskog kluba, neformalne grupe profesionalaca za komunikacije u Evropi, šef Delegacije EU, Aivo Orav istakao je da su nezavisni i profesionalni mediji preduslov za pravednu i dobro informisanu javnu debatu, dodajući da je to jedan od ključnih političkih kriterijuma za pristupanje EU.\n“Sve zemlje kandidati moraju dati maksimalne napore kako bi izbjegli sve vrste nasilja i zastrašivanja novinara i očekujemo da se svi takvi slučajevi iz prošlosti riješe. EU je odlučna u jačanju slobode medija i pružanju podrške nezavisnim medijima sa fokusom na kvalitetno izvještavanje, medijsku pismenost i profesionalnu obuku “, rekao je Orav.\nOn je naglasio važnost javnih servisa, naglašavajući da bi oni trebali biti pokretačka snaga u procesu demokratizacije. Potpredsjednik Vlade, Zoran Pazin, istakao je da Crna Gora želi da stoji zajedno sa evropskim nacijama i istomišljenicima koji njeguju i štite ljudsko dostojanstvo kao svoju najvišu vrijednost.\n“Mi u Crnoj Gori ne tražimo od EU da zatvori oči pred našim slabostima. Nemamo ambiciju da se pridružimo EU prije nego što budemo u potpunosti spremni da ispunimo obaveze i uživamo sve prednosti članstva “, rekao je Pažin.\nOn je naglasio da ljudi u jugoistočnoj Evropi generalno više podržavaju EU, ne samo zbog ideala, vrijednosti i zajedničkog identiteta, već i zbog opipljivih poboljšanja kvaliteta života ljudi.


Niška televizija » Rusija neće učestvovati u kopnenim operacijama u Siriji\nObjavljeno 06.10.2015. 11:26\nAMAN – Rusija neće učestvovati u kopnenim operacijama bilo kakve vrste u Siriji, a Moskva je spremna da sarađuje sa svim državama zainteresovanim za uništenje terorističke grupe Islamska država izjavila je predsednica Saveta federacija (Gornjeg doma ruskog parlamenta) Valentina Matvijenko.\n„Nećemo učestvovati u kopnenim operacijama bilo koje vrste, a spremni smo da sarađujemo sa svim zemljama u zajedničkom naporu protiv globalnog zla – terorizma“, rekla je Matvijenko posle sastanka sa predsednikom jordanskog Saveta parlamenta Abdelraufom al-Ravabdehom.\nMatvijenko je podsetila da su Rusija, Irak, Sirija i Iran oformili koordinacioni centar, navodeći da je „nemoguće boriti se protiv Islamske države i uništiti je bez saradnje“.\n„Pozivamo sve one koji su zaista zainteresovani da se Islamska država iskoreni da se pridruže ovom koordinacionom centru“, navela je Matvijenko, prenela je agencija Tas s.\nOna je istakla da Rusija nema drugi cilj sem da Islamska država bude poražena, „za razliku od drugih zemalja koje su članice druge koalicije“.\nPrema podacima ruskog Ministarstva odbrane, već je znatno narušila sistem komandovanja i materijalno-tehničkog snabdevanja ekstremista, kao i infrastrukturu za pripremu terorista-samoubica.\nIslamska država je kao teroristička organizacija zabranjena u Rusiji.\nDo prošle godine bila je poznata pod imenom Islamska država Iraka i Levanta (ISIL) i uglavnom je bila aktivna u Iraku i Siriji.\nU junu 2014. godine, ova ekstremistička organizacija objavljuje uspostavljanje „islamskog kalifata“ na teritorijama koje je zauzela i menja ime u Islamska država.\nPrema podacima američke Centralne obaveštajne agencije (CIA), Islamska država ima oko 30.000 članova, dok iračke vlasti navode da ih ima do 200.000.\nU redovima Islamske države nalaze se državljani 80 zemalja, među kojima Francuske, Britanije, Nemačke, Maroka, Saudijske Arabije, SAD, i drugih zemalja iz Zajednice nezavisnih država.\nEkstremisti Islamske države navodno kontrolišu 40 odsto teritorije u Iraku i oko 50 odsto u Siriji, navodi ruska agencija.\n06 Oktobar 2015 11:17


Novi terenac za vojsku - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Novi terenac za vojsku\nNovi terenac za vojsku\nutorak, 27 decembar 2011 11:45\nZastava Kamioni 2011. godinu završavaju sa, kako kažu u menadžmentu, skromnom proizvodnjom od 171 vozila. Produkcija bi bila i veća da je država na konkursima za javne nabavke pružila više prilike domaćem proizvođaču, ocenio je direktor Kamiona Đorđe Nestorović.\nOn je istakao da u narednoj godini očekuje početak probne proizvodnje novog terenca namenjenog Vojsci Srbije, ali i poboljšanje prodaje domaćim i kupcima u regionu. Ipak, kako kažu u menad`mentu, bez strateškog partnera i podmlađivanja kadrova u fabrici nema budućnosti. Stoga u Zastava Kamionima očekuju da se naredne godine država ozbiljnije bavi tim problemom.


Savet bezbednosti UN će danas razmotriti novi šestomeseči izveštaj o radu Misije UN na Kosovu (UNMIK), a na video sednici će učestvovati i šef srpske diplomatije Nikola Selaković.\nIzveštaj generalnog sekretara UN-a o radu UNMIK-a obuhvata period od 16. septembra 2020. do 15. marta 2021. godine, saopšteno je iz Ministarstva spoljnih poslova Srbije.\nU novom šestomesečnom izveštaju o radu misije UNMIK-a, koji je danas na dnevnom redu video sednice Saveta bezbednosti UN, Gutereš je naglasio da napredak u dijalogu takodje ostaje presudan za evropske aspiracije i Kosova i Srbije.\n“Iako pozdravljam jasne izjave obe strane o važnosti unapredjenja dijaloga, podvlačim važnost istinske predanosti nastavku razgovora na visokom nivou u okviru dijaloga Beograda i Prištine uz podršku EU u vrlo bliskoj budućnosti”, naveo je Gutereš u izveštaju.\nPrethodna sednica Saveta bezbednosti UN na kojoj je razmotren šestomesečni izveštaj o radu UNMIK održana je 21. oktobra prošle godine, putem video linka.


Zagarantovana, neotuđiva i regulisana međunarodnim dokumentima - Užicka Republika Press\n“Svi ljudi rođeni su slobodni, sa jednakim dostojanstvom i pravima” kaže prvi član Opšte povelje o ljudskim pravima. Rođenjem i prvim trenucima života čovek poseduje ljudska prava. Ona su zagarantovana, neotuđiva i regulisana nizom međunarodnih dokumenata.\nOpšta deklaracija Ujedinjenih nacija o ljudskim pravima proglašena je 10. decembra 1948. zbog čega se ovaj datum od 1950. godine obeležava kao Međunarodni dan ljudskih prava.\nZaštitnik građana Zoran Pašalič izjavio je da se Međunarodni dan ljudskih prava u svetu i Srbiji i dalje obeležava u svetlu brojnih oblika kršenja ljudskih prava, pre svega prava dece, žena, prava LGBT zajednice, nacionalnih manjina, tražilaca azila i drugih.\nOn je u pisanoj izjavi naveo da je nasilje, pre svega porodično i partnersko, još veliki problem srpskog društva i ukazao da je od početka godine više od 30 žena ubijeno u porodičnom nasilju.\n“Podaci pokazuju da je svaka treća žena u Srbiji prebijena ili je doživela neki od osnovnih oblika nasilja, a skoro 95 odsto ubijenih žena nije se obratilo za pomoć institucijama. Nasilje se minimizira, a njegovo procesuiranje nije dostiglo zadovoljavajuću efikasnost, pa su kazne izrečene nasilnicima još uvek veoma blage”, upozorio je Pašalić.\nOn je naveo i da su osobe sa invaliditetom i dalje jedna od najranjivijih i nevidiljivih društvenih grupa izložena stereotipima i predrasudama. Osobe sa mentalnim smetnjama često su faktički lišena slobode u ustanovama socijalne zaštite domskog tipa, iako u pravnom sistemu za to ne postoji pravni osnov.\nPrema poslednjim zvaničnim podacima, oko 30 odsto dece u Srbiji živi na ivici siromaštva, svako deseto dete u apsolutnom siromaštvu, 20 odsto nije primilo sve vakcine, skoro trećina mlađih od pet godina nema odgovarajuću ishranu, a oko 50 odsto dece u Srbiji prima neku vrstu socijalnog davanja, rekao je Pašalić.\nZaštitnik građana je za poslednjih jedanaest godina samo u oblasti prava deteta dobio 3.500 pritužbi i tim povodom nadležnima uputio oko hiljadu preporuka za unapređenje položaja i prava dece. Zaštitnik građana je ukazao da pogibije radnika na radnim mestima predstavljaju upozorenje da su nedovoljno razvijena svest nadležnih organa, ali i čitavog društva o značaju bezbednosti radnika, kao i zaštiti radnika na radu, koji su i dalje uzroci ovakvih tragičnih događaja.\nNajčešće povrede prava na koje su radnici ukazivali su neisplaćene ili neredovno isplaćene zarade, neuplaćeni doprinosi za zdravstveno i penzijsko i invalidsko osiguranje, zlostavljanje na radu, rada “na crno”, uskraćivanja prava na korišćenje bolovanja i godišnjih odmora, naveo je Pašalić i dodao da su posebno ugrožena prava radnika u privatnom sektoru.\nKako je dodao, sloboda medija i izražavanja, ključni su za razvoj demokratskog društva i zahtevaju neumorno angažovanje države, nevladinog sektora, građana i medija. Pritisci na medije međutim, upozorava Pašalić, očigledni su i vidljivi na različite načine, uključujući i direktne napade na novinare, a niska i neredovna primanja, rad “na crno” i nepovoljni radni ugovori uslovili su položaj novinara još težim.\nNaveo je i da je međunarodna zajednička misija medijskih organizacija preporučila je nadležnim organima u Srbiji da klasifikuju novinarstvo i medije kao posebno pitanje od značaja za instituciju republičkog zaštitnika građana, kako bi se toj instituciji u većoj meri omogućilo da se bavi pritužbama i pitanjima u oblasti novinarstva i medija.\nPovodom Međunarodnog dana ljudskih prava, 10. decembra,Poverenica za zaštitu ravnopravnosti Brankica Janković poručila je da mlade od malih nogu treba učiti da se bore za svoja prava i da iskažu mišljenje, a da pri tom nikog ne uvrede i budu odgovorni prema sebi i zajednici u kojoj žive, prenela je služba poverenika.\nJanković je navela da bi pri kreiranju javnih politika trebalo primenjivati princip koji glasi “Ne o nama, bez nas”, odnosno obezbediti glas i učešće mladih u samom procesu.\nTim načelom se institucija poverenika već vodi i uz pomoć Unicefa formirala je i edukovala tim od 30 mladih ljudi od 14 do 18 godina iz cele Srbije, koji su kao predstavnici Panela mladih “Isterivači diskriminacije” najbolji promoteri ravnopravnosti koji kroz radionice i putem društvenih mreža stečena znanja prenose svojim vršnjacima.\nInače, Opšta deklaracija Ujedinjenih nacija o ljudskim pravima proglašena je 10. decembra 1948. zbog čega se ovaj datum od 1950. godine obeležava kao Međunarodni dan ljudskih prava.\n“Svi ljudi rođeni su slobodni, sa jednakim dostojanstvom i pravima” kaže prvi član Opšte povelje o ljudskim pravima. Rođenjem i prvim trenutcima života čovek poseduje ljudska prava. Ona su zagarantovana, neotuđiva i regulisana nizom međunarodnih dokumenata.\nLjudska prava su univerzalna i ne zavise od nacionalne, državne, ideološke, socijalne i kulturne pripadnosti.\nOpšta povelja o ljudskim pravima štite građanske, političke, ekonomske, socijalne i kulturne slobode i prava čoveka – od prava na život i slobodu do prava na dostojanstvo, privatnost, socijalnu sigurnost i udruživanje.\nSavremena međunarodna regulativa ljudskih sloboda i prava započinje Poveljom Ujedinjenih nacija 1945. godine. Povelja kao jedan od globalnih ciljeva UN proglašava i definiše nužnost saradnje među državama radi rešavanja “međunarodnih problema ekonomske, socijalne, kulturne ili humanitarne prirode i unapređivanje i podsticanje poštovanja prava čoveka i osnovnih sloboda za sve bez obzira na rasu, pol, jezik ili veru”, što stoji u prvom članu.\nTreba dodati i da su svi članovi Ujedinjenih nacija Poveljom su obavezani na pojedinačne i zajedničke akciju sa ciljem stvaranja uslova stabilnosti i blagostanja neophodnih za miroljubive i prijateljske odnose između naroda, zasnovane na poštovanju načela ravnopravnosti i samoopredeljenja naroda.


Luksuzni hotel “SL Panorama” otvoren u Trebinju\nby E.H 23/04/2018 0\nU Trebinju je otvoren luksuzni hotel “SL Panorama” izgrađen u sklopu “Grada sunca”, kompleksa koji će zapošljavati više stotina radnika.\nLuksuzni hotel, koji je sinoć otvorio predsjednik Poslovnog sistema “Svislajon Takovo” Rodoljub Drašković, ima 25 deluks apartmana, restorane i panoramsku terasu sa pogledom na cijeli grad. Kapaciteti ovog hotela su već na početku popunjeni, prenosi “Fokus”.\n“Zajedno sa gradom Trebinjem radimo na razvoju ove najlepše turističke destinacija od manjih gradova u Evropi koja iz godine u godinu postaje najznačajnije turističko sedište”, rekao je Drašković.\nPrema njegovim riječima, plan je da sa RTS-om i gradom Trebinjem napravi filmski grad.\nGradonačelnik Trebinja Luka Petrović je istakao da će projekat “Grad sunca” realizovati kako je i planirano, te da će ovi kapaciteti biti veoma značajni za razvoj turizma ne samo u Trebinju već i u cijelom regionu.\nPetrović je poručio da Gradska uprava stoji na raspolaganju i da ima timove koji žele da pomognu da se gradnja ubrza i da nema kočnica.\nOn je rekao da je ono što Drašković radi najveća privatna investicija na Balkanu, te napomenuo kako gradi isključivo od dobiti iz svog preduzeća.\nPetrović je dodao da, zahvaljujući Draškovićevom radu i trudu na ovakvim sadržajima i kvalitetu gradnje, može da pozavidi i okruženje, te da je sigurno da će tu dolaziti ljudi i da će biti potrebna kvalifikovana radna snaga.\nDirektor “Grada sunca” Branka Drašković rekla je da je predsjednik Koncerna čovjek sa vizijom koji stvara i gradi i u nemogućim situacijama.\nOna je podsjetila da je Drašković došao u Trebinje prije deset godina i da je “uspio da zadrži Industriju alata, napravi prehrambenu indistriju, a od dobiti ulaže i stvara istoriju”.\nSaradnik za informisanje “Grada sunca” Ana Bokonjić Buha kaže da će otvaranjem hotela, te završetkom gradnje Varoš čaršije, Sportsko-rekreativnog kompleksa i spa-centra “Galija”, “Grad sunca” dobiti prostor za stanovanje po konceptu “grad u gradu” sa svim potrebnim sadržajima za život, rekreaciju i odmor.\nDo sada je u “Grad sunca” uloženo oko 50 miliona KM, a prošlo ljeto su sa radom počeli Akva i Dino park koje je posjetilo više desetina hiljada turista iz zemlje i inostranstva.\nOtvaranju hotela prisustvovao je veliki broj poslovnih partnera i privrednika iz regije i okruženja.\nSchwarz-Chilling: “Čović je podržao Dodika u otcjepljenju RS-a,...\nŽivot beskućnika na sarajevskim minusima\nVojnici SAD-a ubijeni u terorističkom napadu u Siriji\n“Posljednji pozdrav za mog sina Stefana, koji je...\nIbrahimović u svlačionici u Los Angelesu odvrnuo Halidovu...


SDA: Neće BiH otići do đavola, ali hoće privreda RS otići u bankrot ako Dodik nastavi kako je počeo – dijalogin.tv\nSDA: Neće BiH otići do đavola, ali hoće privreda RS otići u bankrot ako Dodik nastavi kako je počeo\nStranka demokratske akcije reagirala je saopćenjem na posljednji nastup Milorada Dodika na TV N1.\nSDA navodi kako je Milorad Dodik nastavio sa potrošenim floskulama u koje ni sam više ne vjeruje – kako će on ukinuti državni Sud i Tužilaštvo BiH, kako će se sve rasuti kao kula od karata, kako su predstavnici Srba u Vijeću ministara izdajnici, kako će Bosna i Hercegovina otići do đavola…\nDodik upornom drekom protiv Bosne i Hercegovine, nametanjem nacionalističkih i secesionističkih tema, pokušava odvući pažnju od stvarnih tema i problema koje sve teže pogađaju građane Republike Srpske, od korupcije, siromaštva i bankrota koji se kao avet nadvio nad entitet u kom Dodik i njegov SNSD suvereno vladaju posljednjih deset godina.\nDodik jako dobro zna da ne može ukinuti ni Ustavni sud, niti Sud BiH, niti državno Tužilaštvo, niti će se usuditi da referendumom koji dovodi u pitanje cjelovitost Bosne i Hercegovine rizikuje mir u zemlji i regionu.\nUskoro će to shvatiti i osiromašeni građani RS kojima će njihov prebogati predsjednik morati odgovoriti na pitanja koja vise u zraku već godinama. I Dodik će ispunjavati svoj «Upitnik», i odgovoriti na pitanja poput slijedećih:\nZašto su građani RS dvostruko zaduženiji po glavi stanovnika od građana Federacije BiH?\nZašto su primanja i penzije u RS za 20% niža od primanja i penzija u Federaciji?\nZašto RS u ukupnoj potrošnji BiH učestvuje samo sa 22%, a u neto izvozu sa 25%, ako u njemu živi trećina stanovništva BiH?\nZašto se raspada bankarski sistem u RS, a u Federaciji je stabilan?\nKakva je njegova uloga u raspadu bankarskog sistema RS? Kakve kredite su dobivali on i članovi njegove porodice od banaka koje su pred raspadom? Otkud mu novac da kupuje vile po Beogradu?\nZašto je penzioni fond RS pred kolapsom?\nKako je potrošen novac od prodaje telekom operatera u RS? Gdje je nestalo 600 milona Eura? Kako je moguće da RS ne stoji ekonomski i finansijski bolje od Federacije koja nije prodala BH Telekom?\nZašto Dodik stalno osporava dostignuti nivo reformi u BiH i institucije BiH kao što su Sud, Tužilaštvo, obavještajna služba, vojska i dr. kada nijedna od ovih reformi nije usvojena bez glasova SNSD-a kao stranke i Milorada Dodika kao njenog predsjednika?\nZašto stalno optužuje međunarodnu zajednicu za ove reforme kada je ista ta međunarodna zajednica od njega napravila lidera i dovela ga na vlast. Zašto ne optuži međunarodnu zajednicu zbog toga?\nKoliko je mladih i obrazovanih ljudi iselilo iz RS u posljednjih godinu dana, koliko ih se sprema da je napusti? Zar ipak najveća izdaja vlastitog naroda nije uništiti mu nadu i perspektivu, posvađati ga sa komšijama, i učiniti ga najsiromašnijim u Evropi?\nPolitička ofanziva Dodika i njegovih satelita na državno pravosuđe ukazuje na to da Milorad Dodik ima samo jedan interes – da izbjegne procesuiranje.\nIza dugogodišnjeg papagajskog ponavljanja paušalnih napada na Sud i Tužilaštvo BiH i poziva na ukidanje ovih institucija, krije se nespremnost da jednog dana stane pred njih.\nDodik je bez ikakvih argumenata optužio SDA za „uplitanje i kontroliranje“ u pravosudne institucije BiH, dok činjenice ukazuju na sasvim drukčiju sliku. U entitetskim institucijama, tamo gdje je njegov SNSD sproveo svoju viziju pravosudnih reformi i pravne države, kadija koji sudi i tuži jeste onaj kojeg odredi Milorad Dodik.\nNemoćan da se na takav način osigura pred krivičnim progonom, Dodik državi prijeti „novim procesima“ ali njegova bahatost nema pokriće.\nDecenija laži i obmane u entitetu RS učvrstila je režim pod palicom Milorada Dodika, ali taj režim nije u stanju generirati razvoj i napredak, zbog čega je samo pitanje kad će se rasuti kao kula od karata pod pritiskom vlastitih građana.\nPrijetnje Milorada Dodika izrečene kočijaškim tonom ne mogu prikriti njegov strah od trenutka u kojem će Bosna i Hercegovina postati funkcionalna i prosperitetna država, članica EU i NATO saveza, a do đavola otići samo on, navodi se u saopćenju.\nHrvatska blokirala otvaranje poglavlja 26, Vučić prijeti bojkotom međuvladine konferencije s EU-om\nLast 30 Days Visits: 61.736\nTotal Visits: 3.225.706


Srebrenik | Tuzlanski.ba\nGrad Srebrenik je, prema posljednjem popisu stanovništva, imao blizu 40 hiljada stanovnika. Odlazak mladih iz ovog grada u minulih desetak godina je poprimio zabrinjavajuće razmjere, jer se procjenjuje da je u evropske zemlje iselilo oko…\nProfesionalna vatrogasna jedinica Srebrenik je danas, nakon 30 godina, dobila novo vatrogasno vozilo, vrijednosti 410.000 KM, a posebno je zanimljivo što je to vatrogasno vozilo proizvedeno u BiH i prvo je za bh. tržište. Vatrogasno…\nSrebrenik: Automobilom uletio u kružni tok\nNa području Srebrenika u toku je izgradnja kružnog toka što je sinoć iznenadilo jednog vozača putničkog motornog vozila koji je izgubio je kontrolu nad automobilom te je završio u kružnom toku. Osim pričinjene materijalne štete…\nAutomobil sletio s ceste kod Srebrenika, povrijeđena jedna osoba\nJedna osoba je povrijeđena danas u saobraćajnoj nezgodi u mjestu Podorašje kod Srebrenika, rekla je Srni portparol Ministarstva unutrašnjih poslova Tuzlanskog kantona Amra Kapidžić. Kapidžićeva je navela da se saobraćajna nezgoda dogodila oko 10.20 časova…\nDelegacija Vlade TK u Srebreniku o prioritetnim projektima i dobrobiti svih građana kantona\nDelegacija Vlade Tuzlanskog kantona, na čelu s premijerom Kadrijom Hodžićem, danas je posjetila Srebrenik povodom nekoliko prioritetnih projekata kojima Vlada nastoji uravnotežiti razvoj i raditi na dobrobiti svih građana kantona. “Grad Srebrenik je u središtu…\nMotociklista nakon saobraćajne nezgode zadržan na liječenju u UKC-u Tuzla. U nedjelju 25. jula oko 13,00 sati, na lokalnom putu u mjestu Tutnjevac, grad Srebrenik dogodila se saobraćajna nezgoda u kojoj su učestvovali putničko motorno…\nNa društvenim mrežama se nedavno pojavio snimak koji je napravljen u Srebreniku, na kojem se vidi kako dvojica policajaca tuku muškarca. U komentarima se kaže da se događaj zbio u srijedu oko 19:30 sati, a…\nSrebrenik: Nani Fati Orlović priznanje za doprinos u borbi za ljudska prava\nU povodu obilježavanja 11. jula Dana sjećanja na genocid u Srebrenici Bošnjačka zajednice kulture “Preporod” , gradsko društvo Srebrenik danas je nani Fati Orlović uručilo priznanje za doprinos u borbi za ljudska prava. Ovom prilikom…\nZbog saobraćajne nezgode obustavljen saobraćaj na MP Šićki Brod – Srebrenik. Zbog saobraćajne nezgode koja se dogodila oko 13:20 sati, a u kojoj su učestvovali jedno teretno i dva putnička vozila a koja se dogodila…


Direktor Kontinentala: Kamion bez vozača rešenje našeg tima iz Novog Sada | Nova Ekonomija\nSaša Ćoringa, direktor Kontinentala, FOTO: Dušan Đorđević\nNemačka kompanija Kontintenal danas otvara fabriku u Novom Sadu koja će proizvoditi elektronske sisteme za upravljanje vozilima. Evo inervjua koji je za stampano izdanje Nove ekonomije, pre nekoliko meseci, dao generalni direktor Kontinentala Saša Ćoringa. Rumun koji odlično govori srpski jezik ali i odlično razume ovdašnji kako ekonomski, tako i politički ambijent.\nAuto-industrija i u Srbiji i u svetu posle pandemije više neće izgledati isto, već sada se uveliko menja. Njena dalja transformacija, koja će zahtevati inovativnija rešenja i manje intenzivnu proizvodnju komponenti, ubrzaće se. Već neko vreme globalni trendovi u ovoj oblasti su autonomna vožnja, povezanost i uslužno korišćenje prevoza. Za pet do deset godina automobili koji se voze sami biće realnost na putevima Evrope\nNemačka kompanija Kontinental počela je pre tri godine da radi u Srbiji. Centar za istraživanje i razvoj kompanije u Novom Sadu posluje u okviru divizije Vehicle and Networking Information (VNI) i u njegovom sastavu su tri poslovne jedinice: Commercial Vehicles and Services (CVS), Central Engineering (CE) i Connected Car Networking (CCN) u kojima inženjeri rade na inovativnim projektima iz oblasti elektronskih uređaja za kabinu vozila i sistema i senzora za autonomnu vožnju.\nJedan broj kompanija iz domaće IT industrije smatrao je da ovaj gigant, čiji je godišnji prihod znatno veći od celokupnog BDP-a Srbije, za njih predstavlja nelojalnu konkurenciju koju država podstiče još i davanjem subvencija. Rukovodstvo kompanije je pak tvrdilo da subvencije daju i druge zemlje i da je bilo pitanje za koju će se centrala opredeliti. Subvencija je tu mogla da bude onaj „jezičak“, mada ne presudni.\nKompanija Kontinental osnovana je 1871. godine u Hanoveru i jedna je od vodećih automotiv kompanija u svetu sa više od 230.000 zaposlenih u 59 zemalja i tržišta. Od prodaje u 2019. godini, ostvarila je prihod od 44,5 milijardi evra.\nAko se gledaju poslovni rezultati kompanije za prošlu godinu, imate razloga da budete zadovoljni. Poslovni prihodi su duplirani, kao i neto dobit u odnosu na 2018. Međutim, kakvi su poslovni rezultati u ovoj godini? Da li se pandemija odrazila na poslovanje i finansijske rezultate?\nImamo razloga da budemo zadovoljni i dosadašnjim rezultatima i trenutnim poslovanjem. Počeli smo sa radom pre tri godine i izuzetno brzo rastemo. Što se tiče rezultata za ovu godinu, možemo da govorimo o prvih šest meseci, a imajući u vidu da smo se kao i svi suočili sa izazovom pandemije virusa COVID-19, i njima u ovom trenutku možemo da budemo zadovoljni. Sada kada se većina kompanija, manjih i većih, bori da „preživi“, da sačuva zaposlene, mi u našem Istraživačko-razvojnom centru u Novom Sadu radimo kao i pre izbijanja ove krize. Zdravlje i bezbednost naših zaposlenih su nam na prvom mestu, pa smo od početka organizovali da većina njih radi od kuće. Naša efikasnost se nije smanjila, a broj projekata na kojima naši inženjeri rade stalno raste. Samo u ovom periodu, u poslednja četiri meseca zaposlili smo više od 100 ljudi i nastavljamo i dalje.\nPandemija je ostavila ozbiljne posledice na globalnu automobilsku industriju. Kako se Kontinental kao drugi globalni dobavljač delova za automobile snašao?\nOvde bih rekao da nije samo pandemija uticala na auto-industriju, ona je u krizi već dve godine, od 2018. godine i trebaće vremena da se oporavi i vrati na nivo od pre. Naravno, kao vodeći dobavljač, i Kontinental je osetio posledice, neke divizije više, neke manje. Sa druge strane, ovo je i šansa, pogotovo za tehnološke kompanije kakva je Kontinental koji u najvećem delu svog biznis portfolija razvija visoko napredne tehnologije i inovativna rešenja za budućnost kao što su autonomna vožnja i elektromobilnost.\nŠta je budućnost automobilskog biznisa u Srbiji i u svetu uopšte nakon pandemije? Koliko brzo očekujete masovniju upotrebu autonomnih vozila na putevima Evrope?\nMišljenja sam da auto-industrija, i u Srbiji i u svetu posle pandemije virusa COVID-19 više neće izgledati isto, već sada se uveliko menja. Njena dalja transformacija koja će zahtevati inovativnija rešenja i manje intenzivnu proizvodnju komponenti, ubrzaće se, a mi smo tu da damo doprinos toj promeni i kreiranju budućnosti. Već neko vreme globalni trendovi u ovoj oblasti su autonomna vožnja, povezanost i uslužno korišćenje prevoza. Za pet do deset godina automobili koji se voze sami biće realnost na putevima Evrope. Ja sam imao to sjajno iskustvo i priliku da već vidim kako će to izgledati - učestvovao sam zajedno sa kolegama u test vožnji kamiona bez vozača na jednom aerodromu i bilo je neverovatno. To je rešenje upravo našeg tima iz Novog Sada i to je nešto što će uskoro biti u upotrebi.\nInače u ovom trenutku, samo pet odsto automobila je uopšte na putevima, voze se, zagađenost vazduha je visoka, pogotovo u gradovima, a najveći broj saobraćajnih nesreća dešava se zbog ljudske greške. Zbog svega toga, u vrlo skoroj budućnosti ljudi će više naručivati uslugu vožnje u električnom i autonomnom vozilu, a manje će imati potrebu da poseduju sopstveni automobil.\nDok se ljudi zamajavaju koronom drugi rade na promenama, a narod se drzi pod kontrolom. Videce kad mocnici budu zavrsili projekat i narod se pusti da ponovo zivi.


Sto lica emocija — Psihologija — Lovesensa.rs\nSto lica emocija\nNajmanje emotivna nacija na svetu su Singapurci, otkriva najnovija Galupova studija.\nNova studija koju je 21. novembra 2012. godine objavila američka agencija Gallup pokazala je da su stanovnici Singapura najmanje emotivno društvo na svetu.\nU istraživanju koje je obuhvatilo više od 150 nacija, Singapurci su se našli na samom vrhu kao nacija koja najmanje pokazuje emocije, ispred stanovnika Gruzije, Litvanije i Rusije. S druge strane, Filipinci su narod koji najviše izražava svoje emocije.\nSvi ispitanici su tokom istraživanja koje je trajalo u periodu od 2009. do 2011. godine učestvovali u anketi koja je uključivala neka vrlo obična pitanja, kao što su - ''Da li ste se juče dobro odmorili?'', ''Da li su se ljudi prema vama juče odnosili s poštovanjem?'', ''Da li ste naučili nešto zanimljivo skoro?''. Na sva ova pitanja tek je 36 odsto Singapuraca odgovorilo s nekom emocijom - niti su se dobro odmorili, ali nisu mogli ni da kažu da se nisu dobro odmorili, nisu naučili ništa zanimljivo, ali nisu imali ni nezanimljiva iskustva... U poslednjoj godini ovog istraživanja, u samo 30 odsto odgovora žitelja Singapura bilo je nekih emocija. Za razliku od njih, čak 60 odsto ispitanika sa Filipina odgovorilo je pozitivno na ova pitanja.\nPremda uživaju u odličnom standardu, niskoj stopi nezaposlenih i umerenoj klimi, slovi života Singapuraca pokazali su se nedovoljnim za izazovu česta ispoljavanja kako pozitivnih tako i negativnih emocija. Objašnjenje se možda krije u činjenici da radna nedelje 5,2 miliona stanovnika Singapura traje 46, 6 sati - što je daleko najduža radna nedelja na svetu. Međutim, možda se krije i u filozofiji života. Tako je Adriana Tan (27), stanovnica Singapura, izjavila da svaka kultura ima svoj način ekspresije: "Evropljani vole siestu, skloni su pokazivanju emocija, naglašavaju da uživaju u životu, dok su Azijati skloniji mirnijem životu, introventnijem i duhovnijem."


Trijumfalni povratak Argentine na međunarodna finansijska tržišta | Gde Investirati\nTrijumfalni povratak Argentine na međunarodna finansijska tržišta\nArgentina se trijumfalno vratila na međunarodna finansijska tržišta prodajom državnih obveznica, prvom od bankrota 2001. godine, vrednih 16,5 milijardi dolara, što je rekordna izdavanje vrednosnih papira neke od ekonomija u usponu.\nPrema rečima argentinskog ministra finansija Alfonsa Prat Gay-a, Argentina je na aukciji državnih obveznica prikupila nekoliko milijardi dolara više od prvobitno planiranog iznosa, prenosi agencija France press.\n“Period bankrota iz 2001. godine je sada definitivno završen”, izjavio je Prat Gay na konferenciji za novinare.\nInvestitori su, kako je rekao, prihvatili prosečnu stopu povraćaja od 7,2 odsto na obveznice, čiji je rok dospeća u rasponu od tri do trideset godina.\nDve trećine novih investitora su, kako je dodao, iz Sjedinjenih Američkih Država, četvrtina je iz Evrope i po pet odsto sa Bliskog istoka i iz Latinske Amerike.\nDeo pozajmljenih sredstava, zvanični Buenos Aires će iskoristiti za isplatu potraživanja prema američkim investicionim fondovima, koji su zahtevali od Argentine punu isplatu dugovanja koja datiraju još od 2001. godine.\n“U petak, kada sredstva od prodaje obveznica legnu na naš račun, uplatićemo 9,3 milijarde dolara ovim kreditorima. Postigli smo 220 aranžmana sa kreditorima”, izjavio je argentinski ministar finansija.\nPrat Gay je rekao juče da je tražnja investitora za argentinskim obveznicama premašila 60 milijardi dolara, što je nekoliko puta veće od ponude, kojom je, prema prvobitnoj najavi, planirano prikupljanje između 12,5 i 15 milijardi dolara.\nPrevious Mitsubishi lažirao podatke potrošnje goriva, akcije kompanije pale 15 odsto\nNext U Bujanovcu i Preševu više birača nego stanovnika\nTags Argentinadržavne obvezniceobveznice\nSvetska ekonomija ove godine je na putu najbržeg rasta u poslednjih šest godina, po stopi od 3,5 odsto, ističu u iz Organizacije za ekonomsku saradnju i razvoj (OECD).\nKina: Otkriveno nalazište zlata vredno 22 milijardi dolara\nGrupacija Shandong Gold je na konferenciji za medije u Pekingu objavila da je u Kini otkriveno najveće nalazište zlata, čije se rezerve procenjuju na 380 tona, a vrednost na 22\nDavos 2017.: Kina, Tramp i Brexit, glavne teme Svetskog ekonomskog foruma\nKina, Donald Tramp i Bregzit trebalo bi da budu glavne teme ovogodišnjeg Svetskog ekonomskog foruma (WEF) u Davosu, koji će od sutra do 20. januara okupiti globalnu političku i poslovnu


Finansijski sistem SAD-a zadužen 72 hiljade mlrd. dolara - Euromanager\nHome Novosti Vijesti Finansijski sistem SAD-a zadužen 72 hiljade mlrd. dolara\nFinansijski sistem SAD-a zadužen 72 hiljade mlrd. dolara\nSvaki muškarac, žena i dijete u SAD-u duguje 220.000 dolara\nOva viša procjena duga obuhvata zajmove privrede, kredite stanovništva, pored državnog i dugova lokalnih samouprava.\nKako sadašnja populacija SAD-a, prema portalu „World Population Review“, broji 328.675.066 ljudi, jednostavna računica pokazuje da tako prosječan Amerikanac duguje danas oko 220.000 dolara, a četvročlano domaćinstvo oko 880.000 dolara.\nTokom proteklih 40 godina, američko Ministarstvo finansija se zaduživalo strelovitom brzinom, pri čemu je državni dug uzleteo sa manje od pet hiljada milijardi dolara, tokom predsjedništva Ronalda Regana, na 29 hiljada milijardi dolara kada je „kormilo“ preuzeo DŽordž V. Buš.\nTa cifra se skoro udvostručila prije posljednje finansijske krize 2008., dostigavši 54 hiljade milijardi dolara. Od tada, suvereni dug najveće svjetske ekonomije porastao je za još 18 hiljada milijardi dolara, navodi se u tekstu.\nPrethodni članak25 mladih završilo edukaciju iz oblasti turizma\nSljedeći članakFERK obnovio i izdao nekoliko dozvola za rad


Uticaji mladog Meseca u Devici u narednih mesec dana » Astro portal\nDatum objave: 15. rujna 2012.\nOznake:astro prognozamlad mesec u deviciUticaji mladog Meseca u Devici\nMlad Mesec se od 16. septembra, u ranim jutarnjim časovima, nalazi u Devici, promenljivom zemljanom znaku. Donosi mogućnost promene radnih uslova i tendenciju ka zapošljavanju i poboljšanju uslova života radnog sveta, srednje klase. Može doći do prosperiteta, ako se u prethodnom periodu dobro radilo.\nOvo je vreme žetve, ubiranja plodova, berbi grožđa, kada su plodovi prirode izdašni, a ljudi više orentisani na zdravlje i posao.\nU nedelju 16. septembra povoljno je praviti planove ili vizualizovati željene promene posebno one vezane za zdravlje i posao. Od 17. septembra, drugog lunarnog dana, dobro je započeti sa realizacijama planova, početkom novih poslova, jer je drugi lunarni dan idealno vreme za početke.\nOvoga puta počeci su dobri vezani za promenu načina ishrane, preduzimanja lečenja, kao i početak fizičkih aktivnosti, vežbanja, ili onih koji mogu da pospeše poboljšanje zdravlja.\nMlad Mesec će biti u konjukciji sa Merkurom, pa je sve što preduzmete vezano i za korišćenje znanja i informacija, ili za njihovo prenošenje te sticanje novih saznanja. Potrebno je da sve dobro osmislite, obratite pažnju i na najmanje detalje te ih isplanirate i praktično realizujete, i to u skladu sa prirodom Device.\nOrganizacija će moći da bude bolja, ali pazite da pokušate da što više eliminišete nemir i nervozu koja će verovatno da prati promene i novine koje dolaze.\nOvo je dobar period za početak ili za unošenje promena u korišćenju tehnika za opuštanje. Idealno je vreme da počnete sa novim tehnikama za opuštanje, koje mogu da doprinesu opuštanju, smirenju i otpuštanju nemira, brige i nervoze koje su prisutne u ovim danima. U narednim danima dobro je raditi na duševnom miru, a efekti toga osetiće se kroz poboljšanje celokupnog zdravlja.\nMlad Mesec u Devici nagoveštava etapu koja je povoljna za početak novog posla, novih aktivnosti, pa će mnogima doneti priliku za zapošljavanje ili za promenu radnog mesta. Posebno mogu biti prisutni sezonski poslovi vezani za poljoprivredu, ali i poslovi vezani za medicinu, farmaciju, sanitarni poslovi, kao i poslovi vezani za razne vrste alternativnih lečenja, odnosno prirodnih metoda lečenja u vezi ishrane, masaže i fizičke vežbe.\nTakođe, tu su pogodni poslovi koji su vezani i za obrazovanje, kao i za uslužne delatnosti i za trgovinu. Kada je o trgovini reč, onda se to odnosi na preparate za lečenja ili održavanja dobrog zdravlja, zatim zdrave hrane, voća i povrća, kao i sredstava za higijenu, čišćenje, ali i kozmetike i odeće.\nU predstojećem danima radne sposobnosti doći će više do izražaja, kao što je: znanje, prefekcionizam, odnosno tačnost i preciznost, vrednoća, efikasnost u radu, smisao za organizaciju, analitičnost i smisao za detalje.\nPovoljno je vreme da realno, praktično, savesno i promišljeno pristupate novim radnim obavezama, bilo da se one tiču posla ili učenja, sticanja novih znanja, čemu će pomoći položaj dispozitora mladog Meseca – Merkura, koji je u racionalnoj Devici, u svom sedištu.\nU odnosima sa drugima nastojte da budete manje zahtevni, kritični i skloni primedbama. Da biste imali bolje odnose sa drugima, posebno kolegama, gledajte da pre uputite savet kako nešto da se izmeni, nego da pogoršate odnose na poslu, sa kolegama pre svega, ali i u emotivnim vezama, tako što ćete da budete preterano kritični, da cepidlačite ili zamerate. Trudite se da to izbegavate ili barem umanjite koliko je to moguće.\nSve što novo započnete važno je da bude u vremenu kad su dobri tranziti Meseca, ali i Merkura, ako je posao vezan za njegovu prirodu ili podrazumeva komunikaciju ili učenje, kako bi bilo uspešno i donelo povoljne rezultate.


Najbolji atletičari Srbije na jednom mestu - ATA Stars\nNajbolji atletičari Srbije na jednom mestu\nHome/cVesti - sportovi/Atletika/Najbolji atletičari Srbije na jednom mestu\nUoči IV Međunarodnog Serbian Open Indoor Meetinga koji će se održati 20.februara 2019.godine, naši najbolji atletičari ovog vikenda imaće generalnu probu na Prvenstvu države za seniore/ke.\nAtletska dvorana biće otvorena za sve ljubitelje kraljice sportova koji budu želeli da bodre naše atletičare, a ulaz će biti besplatan.\nUjedno će ovog vikenda biti održano i Prvenstvo države u višebojima za seniore, tako da će prvog dana, 02.februara takmičenje početi trkom na 60m u sedmoboju u 11h. Zvanično otvaranje takmičenja planirano je za 13h.\nPovezana vest: Blejk brži od Bolta u Kingstonu\nLjubitelji atletike imaće priliku da gledaju Mihaila Dudaša oba dana takmičenja, Bibić Elzana u trci na 1500m i 3000m, Jasmin Halilija u skoku uvis, Lazara Anića i Strahinju Jovančevića u skoku udalj, Asmir Kolašinca u bacanju kugle, Maju Ćirić u trci na 400m, Amelu Terzić u trkama na 800m i 1500m, Teodoru Simović u trci na 1500m i 3000m, Anju Lukić i Milicu Emini na 60m prepone, kao i mnoge druge.\nPovezana vest: ASS oštro kaznio sudije\nNakon ozbiljnih i teških povreda, dva atletičara se ovog vikenda vraćaju na atletsku scenu, Lazar Anić i Amela Terzić.\n„Još uvek sam u početnoj fazi priprema. Ove trke koristiće mi kao trening priprema pred leto, kada planiram da se vratim u punoj formi. Prošlo je pet meseci od moje povrede, i drago mi je što konačno trčim bez bola. Nadam se da će dvorana biti puna i da ću uz podršku gledalaca uspeti da istrčim obe trke“, rekla je Amela Terzić.\nPovezana vest: SP PEKING 2015, Getlin najbrži, Gej i Bolt u polufinalu\nBy ATA Stars Redakcija|2019-01-31T22:31:09+01:00januar 31st, 2019|Atletika|0 Comments\nKolašinac do norme za SP\nTeodora Simović prva na Balkanu\nAdriana Vilagoš u sigurnim rukama\nŠpanovićeva ispunila zadatak u Rimu


OŠ Sveti Sava - Beograd - Vračar - Psihološka savetodavna podrška\nOd 23. marta 2020. godine počinje sa radom SOS telefonska linija 0800-200-201 za psihosocijalnu podršku zaposlenima u prosveti, roditeljima i učenicima. Ministarstvo prosvete, nauke i tehnološkog razvoja je zbog nastale situacije izvršilo prenamenu SOS linije, a ova linija je u redovnim uslovima imala funkciju prijave nasilja u školama i podršku učenicima, a sada je u funkciji podrške za prevenciju i umanjenje stresa u situaciji vanrednog stanja koje je posledica epidemiološke krize.\nDežurstva na telefonu su organizovana svakog radnog dana u periodu od 9 do14 časova.\nUkupan broj dežurnih savetnika, psihologa i pedagoga, je 22, a savetnici se rotiraju svakog radnog dana. Savetnici imaju instrukcije za upućivanje korisnika, kada postoji potreba, na linije Ministarstva zdravlja, Linije za prevenciju suicida i posebne linije za roditelje i decu do 18 godina Instituta za mentalno zdravlje u Beogradu.\nOdsek za ljudska i manjinska prava u obrazovanju, odnosno zaposleni zaduženi za zaštitu od nasilja u vreme rada telefona pružaju podršku i superviziju savetnicima, prate raspored i pokrivenost linije i zaduženi su za kontakt sa operaterom ukoliko za to bude potrebe.


Vučić: Novi rast plata i penzija - Boom93\nBeograd, 20.09.2021. - Predednik Srbije Aleksandar Vucic obratio se javnosti, danas u Predsednistvu Srbije u Beogradu. (BETAPHOTO/MILOS MISKOV/MO)\nVerujem da možemo da idemo na rast penzija, nadam se, da me ne drže za reč, od šest odsto, uz jednokratno davanje od 20.000 dinara, dok plate sa rastom od osam odsto i rast minimalca od devet odsto mogu da idu na prosek od 615-620 evra na nivou Srbije, izjavio je večeras predsednik Srbije Aleksandar Vučić.\nVučić je na TV Prva na tabli predstavio rast bruto domaćeg proizvoda zemalja u regionu i naveo da Srbija može da očekuje rast u ovoj godini od sedam do 7,5 odsto.\nOznakeAleksandar Vučić penzije Plate predsednik Srbije rast Srbija


Kraća radna sedmica smanjuje i plate\nKraća radna sedmica prvi put je uvedena u jednoj inostranoj kompaniji koja posluje u BiH, ali ta praksa i dalje je daleko od domaćih proizvodnih pogona, gdje je gašenje mašina na samo jedan dan najskuplja stvar u proizvodnji.\nČetvorodnevnu radnu sedmicu, prvi put na ovim prostorima, uvela je grupacija “ ManponjerGroup” jugoistočna Evropa i to ne samo za radnike u BiH, već i u Hrvatskoj, Srbiji, Bugarskoj i Sloveniji. Tu privilegiju trenutno imaju njihovi radnici u Sarajevu, a ista prava dobiće i zaposleni u Banjaluci, s obzirom na to da uskoro otvaraju kompaniju i u gradu na Vrbasu.\nDirektor marketinga “ ManponjerGroup” jugoistočna Evropa Haris Kadenić rekao je za “Glas Srpske” da je implementaciji ovog projekta prethodio četvoromjesečni pilot projekat u okviru koga su model četvorodnevne radne sedmice testirali na 250 zaposlenih u pet zemalja.\n– Za većinu zaposlenih petak je slobodan dan, a odjeli u kojima nije moguće da to bude petak dobiće neki drugi dan u toku sedmice, tako da se sedmica svodi na 32 radna sata. U svim zemljama u kojima poslujemo plaćamo poreze i doprinose za 40 radnih sati sedmično, a ni plate zaposlenima nisu smanjene i taj dan ima za cilj uspostavljanje balansa između privatnog i poslovnog života – objasnio je Kadenić.\nNavodi da je ovaj model i te kako prihvatljiv iz perspektive uslužnih kompanija, uz procese automatizacije i bolje preslagivanje procesa rada.\n– Na osnovu profita vidljivo je da kompanija bolje posluje, radnici su više motivisani i produktivniji, a 92 odsto zaposlenih je istaklo da osjeti benefit u balansu između poslovnog i privatnog života. Naravno, ovaj model ne može se implementirati u proizvodnim kompanijama, jer tamo ne možete ugasiti mašinu u petak, subotu i nedjelju, to je najskuplja stvar u proizvodnji – istakao je Kadenić i dodao da u takvim preduzećima rukovodstvo pribjegava šestosatnom radnom danu.\nObjašnjava da se proizvodne kompanije susreću sa dva izazova.\n– Prvi je kako presložiti smjene, jer ako uvodite šestočasovni radni dan, morate zaposliti deset do 15 odsto više radnika u proizvodnim linijama. Drugi, ne možete direktora marketinga ili računovodstva pustiti da ide petkom kući, a radnika u proizvodnji ostaviti da radi – kazao je Kadenić.\nPredsjednik Unije udruženja poslodavaca RS Saša Trivić kaže da poslodavci u Srpskoj odmah sutra mogu skratiti radnu sedmicu, a to bi onda značilo i plate niže za 20 odsto.\n– Svaki rad ima cijenu i ako hoćemo da manje radimo, moramo imati proizvod koji može podnijeti tu cijenu. Nije to stvar želje poslodavaca već objektivnih okolnosti. Voljeli bismo i mi da radimo tri dana, ali je pitanje ko bi onda zaradio platu i koliko. U javnosti se pravi zamjena teza oko te priče u smislu da poslodavci ne daju taj dan. Može, ali je i plata odmah manja – poručio je Trivić, koji je i vlasnik kompanije “Krajinaklas” u okviru koje posluje lanac pekara “Manja”.\nU Sindikatu trgovine, ugostiteljstva, turizma i uslužnih djelatnosti RS kažu da uvođenje kraće radne sedmice i kod nas treba pozdraviti.\n– To je novost i za mnoge u Evropi, a kamoli kod nas. Za početak moglo bi se i kod nas početi eksperimentalno s tim, pod uslovom da se radniku ne smanjuje plata zbog toga. Naši poslodavci ne mogu da se odreknu ni nedjelje, a kamo li da daju još jedan slobodan dan – rekao je predsjednik tog sindikata Goran Savanović i dodao da je neradna nedjelja uvedena u nešto više od polovine lokalnih zajednica u Srpskoj, te da su sada na potezu Ugljevik i Lopare. Savanović je rekao da je naše tržište trenutno poprilično rovito i da poslodavcima nedostaje radne snage, nema potpisanih kolektivnih ugovora, te je četvorodnevna radna sedmica za mnoge i dalje misaona imenica.\nGoran Savanović je rekao da je virus korona mnoge natjerao da rade od kuće.\n– U pojedinim firmama reorganizovali su se na taj način i njihovi zaposleni su radili od kuće. Međutim, i sada kada je epidemiološka situacija stabilnija, dio informatičkih preduzeća i dalje radi po tom principu. Mladi, friški i pametni mozgovi mogu na taj način da postižu veliku produktivnost – rekao je Savanović, naglasivši da će rad od kuće sigurno u budućnosti biti sve zastupljeniji.\nNEWER POSTSunčani sati adut Romanije\nOLDER POSTFilm “Reci mi osmijehom” nagrađen u Americi (FOTO)


Jeftini letovi iz Španije za Maroko - Avionske karte Španija Maroko - eSky.ba\nLetovi iz Španije za Maroko\nPretražite letove iz Španije za Maroko\nProvjerite najbolje ponude letova iz Španije za Maroko\nKada rezervisati letove za Maroko\n✔ Postoje li posebne ponude za letove iz Španije za Maroko na eSky.ba?\n✔ Mogu li se pobrinuti za osiguranje prilikom rezervacije leta iz Španije za Maroko?\n✔ Ako rezerviram let iz Španije za Maroko, mogu li rezervirati ujedno i smještaj?\n✔ Koje avio-kompanije nude letove iz Španije za Maroko?\nBudite sigurni, da na eSky.ba ponuda letova iz Španije za Maroko uključuje ne samo niskotarifne avio-kompanije, već i one koje su specijalizirane za visoki standard.


Uskoro počinje realizacija novog velikog projekta za Beograd (FOTO) - alo.rs\nAUTOR: Alo.rs/Tanjug DATUM I VREME: 07.08.2020. 22:19 - 07.08.2020. 22:24\nPotpisan je dokument.\nU Starom dvoru danas je potpisan zvanični dokument kojim se potvrđuje početak realizacije projekta modernizacije javnog gradskog prevoza u Beogradu, koji predstavlja donaciju Vlade Japana Gradu Beogradu i Sekretarijatu za javni prevoz.\nDokument su potpisali gradski sekretar za javni prevoz Jovica Vasiljević i stalni predstavnik Japanske međunarodne agencije za saradnju iz Kancelarije za Balkan Ðiro Takeići, u prisustvu zamenika gradonačelnika Gorana Vesića i ambasadora Japana u Srbiji Ðunići Marujame.\nRealizacija projekta modernizacije javnog gradskog prevoza počeće u oktobru i trajaće 36 meseci, a Vesić kaže da je taj projekat veoma važan i koristan za Beograd.\n- Ovaj projekat je dokaz prijateljstva naša dva naroda i dokaz da saradnja između Japana i Srbije napreduje. Mi u Beogradu ne možemo nikada da zaboravimo veliku pomoć koju je Japan dao 2003. godine našem gradskom prevozu, kada je poklonio autobuse koji se i danas nalaze na ulicama Beograda - rekao je Vesić i podsetio i na donacije Vlade Japana Univerzitetu u Beogradu.\nDodao je da je i Vlada Srbija, koliko je bila u mogućnosti, pomagala narodu Japana kada im je bilo teško, te istakao da je dokument koji je danas potpisan samo još jedan dokaz prijateljstva dve zemlje.\n- Dokument koji danas potpisujemo omoguće nam da sagledamo sve probleme koje imamo u javnom prevozu i da od Japana, kao jedne od najorganizovanijih zemalja na svetu, dobijemo predloge i iskustva kako možemo da poboljšamo sistem našeg javnog prevoza - rekao je Vesić.\nPodsetio je da u Beogradu radi nekoliko japanskih kompanija i pozvao i druge japanske kompanije da investiraju u srpsku prestonicu, te izrazio uverenje da će dokument koji je danas potpisan biti još jedan korak u tom pravcu.\nAmbasador Japana u Srbiji Đunići Marujama rekao je da mu je drago što prisustvuje današnjem događaju i naveo da projekat modernizacije javnog gradskog prevoza u Beogradu teži da uspostavi održiv sistem javnog prevoza koji neće nanositi štetu životnoj sredini.\n- Nadam se da će ovaj projekat poboljsati situaciju u Beogradu - kvalitet života građana, ali i kvalitet vazduha u srpskoj prestonici - rekao je on.\nProjekat će biti sproveden u neposrednoj saradnji između Japanske međunarodne agencije za saradnju, Grada Beograda i Sekretarijata za javni prevoz.\nStalni predstavnik Japanske međunarodne agencije za saradnju iz Kancelarije za Balkan Ðiro Takeići je rekao da sistem javnog transporta ima sve veću ulogu u očuvanju životne sredine u gradovima.\nIstakao je da ovaj projekat ima za cilj da modernizuje javni prevoz u Beogradu i da je zasnovan na veoma velikoj posvećenosti i radu Sekretarijata za javni prevoz.\n- Posle završetka ovog trogodišnjeg projekta očekujemo da će operativnost i sposobnost planiranja samog sekretarijata biti značajno poboljšana i zasnovana na trenutnim potrebama. Takođe, očekujemo i će prihod od karata za korišćenje javnog prevoza biti povećan - rekao je Takeići.\nGradski sekretar za javni prevoz Jovica Vasiljević je rekao da će projekat trajati 36 meseci i da će imati nekoliko celina.\n- Osim obuke ljudi u sektoru za javni prevoz u Japanu, Evropi i Beogradu, podrazumeva i izradu studije koja će dubinski analizirati sistem javnog prevoza i pomoći da se unapredi celokupan sistem, kao i realizaciju pilot projekta koji će podrazumevati primenu savremenih tehnologija - pojasnio je Vasiljević.


Radnici prevareni u Slovačkoj, vratili se bez ijednog evra\nNaslovna Info Srbija Radnici prevareni u Slovačkoj, vratili se bez ijednog evra\nDa li je rad u inostranstvu najbolje rešenje?\nDvojica radnika iz Sivca i jedan iz Sombora, koji su otišli na rad u Slovačku, vratili su se bez ijednog zarađenog evra, a tamo su potrošili i novac ponet od kuće, da im se nađe dok ne prime prvu platu.\nUz to su, u zgradi gde su smešteni gastarbajteri, obojici Sivčanina ukradeni evri koje su pozajmili da bi mogli da stignu do Slovačke i počnu da rade u nekoj od fabrika u ovoj zemlji. Kući su jedva uspeli da se vrate, jer su bili smešteni u zabačenom selu, a žena čijim posredovanjem su dospeli u Slovačku nije odgovarala na njihove pozive za pomoć, nego ih je blokirala i na Fejsbuku, gde su s njom jedino i održavali kontakt.\n„Ta žena nam je obećala posao za satnicu od tri evra u fabrici koja proizvodi držače za televizore. Rekla je da se radi šest dana u sedmici po osam sati, a da je omogućen i prekovremeni rad do 12 sati dnevno. Kazala je da ćemo biti smešteni u centru Galante, grada u čijoj ćemo industrijskoj zoni raditi i da ćemo imati obezbeđen besplatan topli obrok. Ubrzo smo shvatili da smo prevareni“, priča Marko Kovač iz Sivca.\nTrojica radnika iz Bačke, sa još petoro s juga Srbije, odvezeni su u kolektivni smeštaj u selo Dolni Kotar, 27 kilometara od Galante. U toj zabiti, kako kažu, na njih su potpuno zaboravili.\n„Po dolasku u Slovačku primili su nas u agenciji u Galanti, gde su nam kopirali pasoše, ali smo po prepirci, koju smo čuli iza zatvorenih vrata, naslutili da nešto nije u redu. Snimili smo vizitkartu agencije radi kontakta, ali se na naše telefonske pozive posle toga tamo nisu javljali. Pet dana niko nije došao u Dolni Kotar da nas vidi ili da nam bilo šta javi, kao da ne postojimo“, navodi Marko.\nŠesti dan su zamolili vozača da ih odveze u Galantu, gde su pokucali na vrata fabrike za proizvodnju sendviča, ali im je rečeno da tamo nema posla za muškarce. Pustili su ih u fabriku za pakovanje telefona i otpustili posle šest sati rada, rekavši da su ostvarili normu za osam sati. Izmakao im je radnički autobus, pa su se do Dolneg Kotara vratili peške, jedva stojeći na nogama. U toj fabrici jedan naš čovek im je kazao da tamo ne može da se zaradi više od 350 evra mesečno.\n„Marko i ja smo prethodno radili dva meseca u Budimpešti, pa smo u Slovačkoj mogli da boravimo samo 30 dana, a ljudi su nas tamo upozorili da nam posao i, ukoliko ga dobijemo, za to vreme možda neće biti plaćen, jer primaju radnike na tri meseca. Zbog neizvesnosti i obmanjivanja, odlučili smo da se vratimo kući, a meni ne pada na pamet da više ikad idem preko neke agencije u Slovačku, jer nijednoj ne verujem“, kaže Vitomir Vinaji iz Sombora.\nNije im bilo lako ni da se vrate kući, jer se, kako navode, vozač odnekud pojavio tek kad su od svojih roditelja u Srbiji zatražili da alarmiraju našu ambasadu u Slovačkoj.\nrad u Slovačkoj\nPrethodni tekst„Crveni krst“ za decu (FOTO GALERIJA)\nSledeći tekstSajam stvaralaštva sеoskih žеna u Bačkoj Palanci


Startuj legalno - održan drugi info dan o meri poreskog oslobođenja početnika u poslovanju\nPovodom početka primene mere poreskog oslobođenja početnika u poslovanju, u Novom Sadu je održan drugi od četiri info dana na kojima će biti predstavljene novine koje ova mera donosi, prava i obaveze korisnika mere kao i način ostvarivanja prava na korišćenje iste\nU četvrtak, 11. oktobra na Novosadskom sajmu, održan je drugi info dan povodom početka primene mere poreskog oslobođenja početnika u poslovanju.\nPredstavnici Poreske uprave predstavili su novine koje mera poreskog oslobođenja donosi, prava i obaveze korisnika mere kao i način ostvarivanja prava na korišćenje iste. Učesnici su imali priliku da se upoznaju sa sadržajem Vodiča za primenu poreskog oslobođenja, kao i da daju svoj doprinos finalizaciji ovog dokumenta.\nIzmenama Zakona o porezu na dohodak građana i Zakona o doprinosima za obavezno socijalno osiguranje, usvojenim u decembru prošle godine, od 1. oktobra 2018. počela je primena mere oslobođenja početnika u poslovanju od plaćanja poreza na zarade i doprinosa za obavezno socijalno osiguranje u prvoj godini poslovanja. Pravo na oslobađanje ostvaruje se u periodu od 12 meseci od osnivanja pravnog lica, odnosno registracije preduzetnika.\nNakon Novog Sada, info dani će biti organizovani u Novi Pazar (23.10.), Niš (25.10.) and Kragujevac (29.10.), kako bi svi relevantni akteri bili pravovremeno informisani o pojedinostima mere poreskog oslobođenja.


2007 децембар 06\nMinistar spoljnih poslova Srbije Vuk Jeremić razgovaraće u Njujorku s generalnim sekretarom Ujedinjenih Nacija Ban Ki Munom. Tokom dvodnevnog boravka u Sjedinjenim Državama Jeremić će razgovarati i s ambasadorima zemalja članica Saveta bezbednosti. Ministar Jeremić je uoči ove posete izjavio da će sagovornicima preneti čvrsto opredeljenje Srbije da ostane angažovana u dijalogu, kako bi se […]\nVukova Danica pojavila se u trenutku kada je srpska periodika posle perioda zamiranja (prestanak izlaženja Davidovićevog Zabavnika i gašenje njegovih Novina srpskih) iznova oživljavala. Tada kreće Letopis Matice srpske, a Vuk, kojega su drugi značajni poslovi omeli da na Kopitarevo insistiranje preuzme Novine srpske, objavljuje 1. augusta 1825. oglas za svoju Danicu za 1826. u […]\nKo se busa u ime Rusa?\nNa kakav nacin ce srpska politicka elita objasniti svojim biracima gorku istinu da je propagandna prica o ocuvanju suverenosti srpske države „na njenoj celokupnoj teritoriji“, bila mantra za potrebe opstanka na vlasti? Koji junak ce se isprsiti pred sopstvenim narodom i reci da je istina malo drugacija i da ce naša politika ubuduce biti malo […]\nLegalno izabranim delegatima za 15-i Redovni Crkveno-narodni Sabor, Članovima Plenuma i Vernom Narodu Eparhije Novogračaničke 1. decembra, 2007.\nRuska flota ponovo u Atlantiku i Sredozemlju\nMOSKVA – Ruska flota od danas obnavlja svoje konstantno prisustvo u svetskim okeanima, i njeni brodovi su se uputili na severoistok Atlantskog okeana i u Sredozemno more, saopštio je ruski ministar odbrane Anatolij Serđukov u susretu s predsednikom Rusije Vladimirom Putinom.


Nemačka uvela granične kontrole › Made-in-Germany.rs\nNemačka je zbog rekordnog priliva izbeglica, privremeno uvela kontrole na svojim državnim granicama, a takva odluka odmah je stupila na snagu.\nMinistar unutrašnjih poslova Nemačke, Tomas de Mezijer, izjavio je tim povodom na konferenciji za novinare, da Nemačka privremeno ponovo uvodi kontrole duž unutrašnjih granica Evropske unije, a da će fokus u početku biti na granici sa Austrijom.\n– CIlj ovih mera je da se ograniči trenutni priliv izbeglica u Nemačku i povratak standardnim procedurama koje se koriste kada ljudi ulaze u zemlju. To je, takođe, hitno neophodno i iz bezbednosnih razloga – rekao je nemački ministar.\nOvakav potez Nemačke je u suprotnosti sa principima Šengenske zone, koja obezbeđuje slobodu kretanja između većine evropskih država. Međutim, Šengenski sporazum dozvoljava takvu privremenu suspenziju. Pored ove mere, Berlin tražiocima azila više neće dozvoljavati ni da biraju koja evropska država će ih primiti, piše nemački „Bild“, a prenosi agencija „Tanjug“.\nPrema pravilima Evropske unije (EU), zahtev tražioca azila u obavezi je da rešava prva zemlja ulaska, ali je Nemačka ranije u praksi odbacivala ovo pravilo u slučaju izbeglica iz Sirije, podseća agencija „Frans pres“.\nŽeleznički saobraćaj između Nemačke i Austrije je suspendovan, a nemačka savezna policija će proširiti kontrole koje sprovode “mobilne jedinice za kontrolu i nadzor”, na područje blizu granica, odnosno do 30 kilometara od granice prema Češkoj i Poljskoj, kako bi se sprečilo izbegavanje graničnih kontrola u Austriji. Za tu namenu policija je okupila jedinice iz cele savezne države.


S. Koreja šalje izaslanika u Rusiju\nLider Severne Koreje Kim Džong Un uskoro bi trebalo da pošalje specijalnog izaslanika u Rusiju, javili su danas severnokorejski državni mediji.\nKako se očekuje, poseta bi bila prilika da se razmotre načini za jačanje veza dve zemlje, u trenutku kada je Pjongjang suočen sa većom diplomatskom izolacijom.\nOd 16. do 18. novembra u maloj sali Niškog kulturnog centra, posetioci će imati prilike da pogledaju retrospektivu igranih i dokumentarnih filmova Gorana Radovanovića.\nSavetnik predsednika Srbije Oliver Antić razgovaraće sa predstavnicima Advokatske komore Srbije o razlozima zbog koga advokati štrajkuju.\nKako je saopšteno, delegaciju advokata predvodiće predsednik AKS Dragoljub Đorđević, a jedna od tema razgovora u zgradi Predsedništva biće i trenutno stanje u srpskom pravosuđu.\nPR: Hapšenje u privatnoj bolnici\nU Prištini je u toku akcija hapšenja lekara u privatnoj bolnici IVF Centar za veštačku oplodnju, javila je večeras prištinska agencija Kosovapres.\nPrisustvo policije u bolnici potvrdila je i direktorka centra Đina Zećiri koja je nakon kratke izjave o akciji hapšenja, po nalogu policije bila prinuđena da prekine vezu sa novinarima agencije.\n“Šešelja trebalo da čeka policija”\nLDP smatra da je Vojislava Šešelja, osim oduševljenih pristalica, na aerodromu trebalo da sačeka i policija i to po nalogu specijalnog tužioca.\nJer, kako se navodi u saopštenju te stranke, za njih nije tema “Šešeljev leteći cirkus”, već to što za 12 godina nije ispitana politička pozadina ubistva Zorana Đinđića, a što je bio nužan preduslov modernizacije zemlje.\nŽivković opet traži ostavku Vučića\nLider Nove stranke Zoran Živković danas je ponovo zatražio od premijera Srbije Aleksandra Vučića da podnese ostavku afere oko preduzeća “Asomakum”.\nŽivković je novinarima u sedištu stranke, rekao da je Vučić “u dijalogu” koji je imao sa njim tokom skupštinskog zasedanja krajem oktobra, slagao kada je kazao da mu se prethodna vlast izvinjavala zbog tog slučaja.\nPojeftinjenje lekova neće dovesti do nestašiće medikamenata, izjavila je direktorka Sektora za lekove i farmakoekonomiju RFZO Milica Bajčetić.\n“Što se tiče kvaliteta lekova, zabrinutost za kvalitet terapije koja se koristi u Srbiji, a koja se ovih dana pominje je neopravdana. To su lekovi koji se nalaze na trenutnoj listi, koji se inače koriste i koji su naši osiguranici koristili godinama unazad”, rekla je Bajčetić.\nOva dvogodišnja devojčica je preživela 22 sata u šumi\nDvogodišnja devojčica po imenu Bruklin Mekdonald, nestala je iz Mičigena u utorak, a pronađena je 22 sata kasnije u šumi, umotana u ćebe. Ona se igrala napolju, odlutala i izubila se. Roditelji su strepeli od najgoreg.


Kruševac, 18. oktobar 2019.\nViše od 600 ljudi obolelih od malignih bolesti i oko 1.500 članova njihovih porodica dobilo je dodatnu zdravstvenu podršku Savetovališta NARCIS koje je osnovala organizacija civilnog društva Udruženje zdravstvenih radnika nacionalne asocijacije Rasinskog okruga kroz socijalno inovativni projekat realizovan u okviru programa Swiss PRO koji podržava Vlada Švajcarske.\n„Savetovalište posećujem dva puta nedeljno. Kada dobijem osmeh i lepu reč zaposlenih, već se osećam bolje i imam više energije za oporavak “, kaže Zoran Đorđević, jedan od korisnika usluga Savetovališta NARCIS.\nUdruženje zdravstvenih radnika nacionalne asocijacije Rasinskog okruga je tokom poslednjih 12 meseci kroz zdravstvene usluge pomoglo više od 600 ljudi obolelih od malignih bolesti. Pored toga, Savetovalište pruža dodatnu pomoć obolelim osobama u vidu saveta obučenog psihologa, nutricioniste, socijalnog radnika i fizioterapeuta, čije usluge nisu obuhvaćene standardnim lečenjem hemoterapijom u bolnici. Takođe, pet osoba je prošlo obuku za pružanje zdravstvene podrške. Partneri u sporovđenju programa su Opšta bolnica Kruševac i Društvo za borbu protiv karcinoma - podružnica Kruševac.\n„Rak ne pogađa samo obolelu osobu, već celu porodicu, prijatelje i rođake. Svi bi želeli da znaju šta mogu učiniti da pomognu voljenoj osobi nakon dobijanja dijagnoze. S tim u vezi, Savetovalište je podržalo i oko 1.500 članova porodice“, naglasio je dr Zoran Gajić, šef Odeljenja za onkologiju bolnice u Kruševcu.\nOdrživost projekta je za sada obezbeđena izdvajanjem budžetskih sredstava od strane Grada Kruševca za nastavak funkcionisanja Savetovališta NARCIS do 2020. godine, dok druge susedne lokalne samouprave trenutno razmatraju najbolji način za njihovo učešće u finansiranju.\n„Imajući u vidu činjenicu da ovaj tip savetovališta postoji samo u Beogradu i da imamo korisnike usluga iz obližnjih opština Aleksandrovac, Ćićevac, Varvarin i Trstenik, slobodno možemo reći da smo ovim projektom omogućili unapređenje zdravstvene usluge na regionalnom nivou “, kazala je Sandra Gogić, predsednica Udruženja zdravstvenih radnika nacionalne asocijacije Rasinskog okruga.\nU okviru programa Swiss PRO, podrška Vlade Švajcarske u iznosu od 350.000 evra dodeljena je za 26 projekata organizacija civilnog društva (OCD), od kojih je jedan „Narcis“, u cilju sprovođenja „novih ideja po meri zajednice“, odnosno socijalno inovativnih projekata osmišljenih za ranjive grupe.\nViše informacija o rezultatima svih 26 podržanih projekata OCD možete naći u sekciji Rezultati programa.


Predstavnički dom američkog Kongresa usvojio je rezoluciju kojom se potpredsednik Majk Pens poziva da pokrene proceduru predviđenu 25. amandanom Ustava kako bi se smenio predsednik Tramp.\nPredstavnički dom američkog Kongresa u utorak uveče je usvojio rezoluciju kojom se potpredsednik Majk Pens poziva da pokrene proceduru predviđenu 25. amandmanom američkog Ustava, kako bi se predsednik Donald Tramp razrešio dužnosti. Smena predsednika po 25. amandmanu podrazumeva da potpredsednik i većina članova predsednikovog kabineta proglase da predsednik nije sposoban da obavlja svoju ustavnu dužnost. Rezolucija je usvojena sa 223 glasova za i 205 protiv.\nMeđutim, potpredsednik SAD je pre glasanja već poručio predsedavajućoj Predstavničkog doma Nensi Pelosi da se protivi pokretanju 25. amandmana. "Ne verujem da je takav potez u najboljem interesu naše nacije niti da je u skladu sa našim Ustavom", naveo je Pens u pismu koji je njegov kabinet uputio Pelosi.\n"Sarađujte sa nama da se spusti temperatura i zemlja ujedini dok se spremamo za inauguraciju Džoa Bajdena kao sledećeg predsednika SAD", napisao je Pens.\nIstovremeno, Predstavnički dom planira da u sredu glasa o opozivu predsednika Trampa, ukoliko se pre toga ne bude povukao sa funkcije ili bude bio razrešen.\nKako je prvo objavio Njujork Tajms, a zatim iz svojih izvora potvrdio Rojters, republikanski lideri u Senatu odlučili su da ne vrše pritisak na članove svoje stranke da glasaju protiv opoziva predsednika Trampa i prepuste im da glasaju "po sopstvenoj savesti."\nTakođe, "Njujork tajms" je objavio da je Mič Mekonel lider republikanske većine u Senatu, rekao svojim saradnicima da veruje da je Donald Tramp počinio prestupe zbog kojih bi trebalo da bude opozvan. Kako navodi taj list, preneo im je i da je zadovoljan zbog toga što su demokrate pokrenule proces opoziva.\nČvrsta kontrola predsednika Trampa nad Republikanskom partijom pokazal je nove znake slabljenja pošto je najmanje četvoro republikanaca najavilo da će glasati da opozovu predsednika.\nLiz Čejni, treća po rangu među liderima svoje stranke u Predstavničkom domu, izjavila je: "Nikada do sada nije bilo veće izdaje od strane jednog predsednika SAD - izdaje njegovog položaja i zakletve Ustavu".\nRepublikanski kongresmeni Džon Katko i Adam Kinzinger takođe su rekli da će glasati za drugi opoziv predsednika Trampa, a pridružili su im se pridružili Fred Apton i Džejmi Herera Batler.\nZa to vreme, predsednik Tramp je okrivio demokrate u Kongresu za "ogromni bes" koji postoji u zemlji. U prvom obraćanju novinarima posle prošlonedeljnog upada u Kapitol, predsednik u utorak nije preuzeo bilo kakvu odgovornost za upad rulje u zgradu Kongresa, ali je takođe rekao da "nije želeo nikakvo nasilje."\n"Ako nastave tim putem, mislim da se izaziva ogromna pretnja našoj zemlji i ogroman bes", rekao je. "Ja ne želim nasilje."\nPredsednik se obratio novinarima pred polazak u Teksas, ali nije odgovarao na njihova pitanja.\nTramp i Pens sastali su se u Beloj kući u ponedeljak kasno uveče, prvi put od kada su predsednikove pristlaice upale u zgradu Kongresa prošle nedelje. Visoki zvaničnik administracije izjavio je da su predsednik i potpredsednik naglasili da "oni koji su prekršili zakon i upali u Kapitol prošle nedelje ne predstavljaju pokret "Amerika prvo" koji podržava 75 miliona Amerikanaca, i obećali da će nastaviti rad u ime cele zemlje do kraja svog mandata."\nPens je razljutio predsednika Trampa kada je odbacio njegov zahtev da prilikom glasanja u Kongresu podrži inicijativu da se ne priznaju rezultati novembarskih izbora, koje su Tramp i Pens izgubili od novoizabranog predsednika Džoa Bajdena i potpredsednice Kamale Haris.\nIako Trampov četvorogodišnji mandat ističe u podne 20. januara, u rezoluciji o opozivu, na četiri stranice, navodi se da je Tramp "pokazao da će ostati pretnja nacionalnoj bezbednosti, demokratiji, i Ustavu, ukoliko mu se dozvoli da ostane na položaju."\nPotpredsednik Majk Pens i predsedavajuća Predstavničkog doma Nensi Pelosi čitaju konačnu potvrdu glasova Elektroskog koledža, na zajedničkoj sednici oba doma Kongresa kasno uveče 6. januara 2021.\nU rezoluciji o opozivu pominju se Trampove neosnovane optužbe da nije osvojio drugi četvorogodišnji mandat zbog prevara i neregularnosti u glasanju i prebrojavanju glasova, njegovo vršenje pritiska na zvaničnike u južnoj državi Džordžiji da mu "pronađu" više od 11.000 glasova potrebnih da prestigne Bajdena, i njegove izjave na mitingu prošle srede kada je hiljade pristalica pozvao da marširaju do Kapitola da bi izvršili pritisak na članove Kongresa da promene rezultat izbora.\n218 demokrata je najavilo da će glasati za rezoluciju, što osigurava većinu u Predstavničkom domu, koji ima 435 članova, bez ijednog republikanskog glasa protiv odlazećeg predsednika.\nMeđutim, nije jasno da li će lideri u Predstavničkom domu odmah poslati rezoluciju Senatu, gde bi se održalo suđenje o tome da li Tramp treba da bude smenjen, imajući u vidu da se njegov mandat završava sledeće nedelje. I nakon što Tramp napusti položaj, odluka Senata da ga opozove mogla bi da znači da neće moći da se ponovo kandiduje za predsednika.\nPrestonica posle krize


Kao zanimljivu navode informaciju da da je na istoj IP adresi (195.252.110.241) dijeljen hosting sa zvaničnim sajtovima gradova u Srbiji\n8950 pregleda\t15 komentar(a)\nDigitalni forenzički centar (DFC) saopštio je da je domen sajta izdaja.me kupljen preko GoDaddy.com, hostovan 23. januara 2022. na beogradskom Beotelu, a potom narednog dana prebačen na Cloudflare. Kao zanimljivu navode informaciju da da je na istoj IP adresi (195.252.110.241) dijeljen hosting sa zvaničnim sajtovima gradova u Srbiji.\nDomen je kupljen preko @GoDaddy, hostovan 23. januara 2022. na beogradskom @beotelu, a zatim narednog dana prebačen na @Cloudflare. Zanimljivo je da je na istoj IP adresi (195.252.110.241) dijeljen hosting sa zvaničnim sajtovima gradova u Srbiji. 2/x pic.twitter.com/egTSiHXx1S\n— Digitalni forenzički centar - DFC (@dfcmedotme) January 24, 2022\nU nizu tvitova (thread) poručuju da su na sajtu objavljene fotografije poslanika iz CnB i SNP i potpredsjednika Vlade, Dritana Abazovića uz natpise "Prodato", "Izdaja", "Spasi obraz", uz poziv na proteste koji će se prema najavama održavati svakog četvrtka i nedjelje u 19 časova.\n"Sadržaj i narativ o izdaji koji se nalaze na pomenutom sajtu, na društvenim mrežama organizovano promovišu lažni profili, stanice i grupe na Instagramu i Fejsbuku koje je DFC nedavno analizirao", piše na zvaničnom profilu DFC-a na Tviteru.\nPoručili su da lažni profili koriste ukradene fotografije "stvarnih ženskih osoba iz Crne Gore, stranice i grupe pružaju kontinuiranu podršku premijeru Krivokapiću, ministrima Milatoviću, Spajiću, kao i ministarki Bratić a targetiraju njihove oponente iz vlasti i opozicije."\nDFC je kazao da su jedini akteri koji su pošteđeni napada članovi Prave Crne Gore i Demokratske Crne Gore.\n"Te stranice su dio onlajn propagandnog sistema koji je napravila "grupa građana, pravih patriota koji su se samoinicijativno odlučili da se stave u odbranu onoga za koga smatraju da je oličenje promjena i svega onoga dobrog što tek treba da dođe u Crnoj Gori. Treba istaći da ministri Spajić i Milatović dijele na svojim profilima sadržaj sa stranica iz tog umreženog sistema, poput stranica Fakt i Prof War Room", piše u Tviter thread-u DFC-a.\nTreba istaći da ministri Spajić i Milatović dijele na svojim profilima sadržaj sa stranica iz tog umreženog sistema, poput stranica Fakt i Prof War Room. 8/x pic.twitter.com/TDlL2Rb3Fi\nPoručuju da je trend napada posebno intezivirao od najave kreiranja manjinske vlade.\n"Kulminacije te kampanje je kreiranje propagandnog sajta izdaja.me.Treba istaći da dolazak osnivača pokreta Otpor Predraga Lečića 16.01. u CG u kabinet premijera se poklapam sa intenziviranom onlajn kampanjom u ovom delikatnom društveno-političkom momentu, a sve u cilju pospješivanja aktuelnih protestnih aktivnosti", zaključuje se u tvitovima DFC-a.\nDFCizdaja.meGoDaddyCloudfareMilojko SpajićJakov MilatovićVesna BratićDritan AbazovićSNP\n27.05. 11:04 h\t95117\n27.05. 09:25 h\t58284\n27.05. 15:35 h\t36364


Petrović: Oko Sretenja moguća povoljnija situacija | Dunav Televizija\nNaslovna Vesti Društvo Petrović: Oko Sretenja moguća povoljnija situacija\nPetrović: Oko Sretenja moguća povoljnija situacija\nTrenutna epidemiološka situacija u Vojvodini još se ocenjuje kao vanredna iako su stope oboljevanja tokom januara pet puta niže nego one koje su registrovane tokom novembra i decembra, rekao je danas direktor Instituta za javno zdravlje Vojvodine u Novom Sadu Vladimir Petrović.\nPrema njegovim rečima, tokom jučerašnjeg dana u Vojvodini registrovano 378 novoobolelih, od toga najveći broj je u Novom Sadu, 71.\n“Tokom ovog trećeg talasa 95 odsto obolelih su sa blagom kliničkom slikom ili su samo asimptomatski, dok je pet odsto obolelih imao težu kliničku sliku i neki od njih su završili na ventilaciji”, rekao je Petrović.\nDodaje da smo daleko od povoljne situacije, ali da bi, kako kaže oko Sretenja mogli da uđemo u povoljniju situaciju.\n“Još smo daleko od neke povoljne situacije, međutim, sigurno je da smo već sada na silaznom kraku ovog trećeg epidemijskog talasa i očekujemo da, ukoliko se ovaj trend nastavi da bi oko Sretenja mogli da uđemo u neku povoljniju situaciju, a već u martu da možemo da kažemo da smo u povoljnoj situaciji”, objašnjava Petrović.\nObjašnjava da je potrebno da 95 odsto populacijebude imuno “da bismo bili relativno mirni”, a da epidemijskih talase potrebno je da imunitet ima oko 70 odsto populacije.\n“Naše procene ukazuju da je do početka trećeg talasa u Vojvodini taj procenat bio negde oko 16,5 na nivou cele zeml?e taj procenat kolege iz Beograda su procenile na negde oko 20 odsto”, objašnjava direktor Instituta za javno zdravlje Vojvodine u Novom Sadu.\n“Procenjujemo da će nam biti dovol?no 20 odsto vakcinisane populacije što čini negde oko milion i po vakcinisanih da bi mogli da dostignemo tih 70 odsto”, objašnjava Petrović.\n“Kad je imunitet kod vakcinisanih u pitanju ono što znamo, znamo samo za Fajzerovu vakcinu u ovom trenutku, on je izmeren da traje šest mesci. Očekuje se da traje duže. Kod kineske vakcine mi očekujemo da imunitet nakon druge doze traje duže od godinu dana”, objašnjava Petrović.\nDodaje da trajanje prirodno stečenog imuniteta zavisi od kliničke slike.\n“Tako samo kod onih koji su imali težu kliničku sliku očekujemo da imunitet traje godinu dana i duže, a kod onih koji su asimptomatski procene su, bar prema stručnoj literaturi da taj imunitet traje do 60 dana. Tako da je preporuka da i oni koji su preležali virus mesec dana nakon preležane bolesti prime vakcinu”, objašnjava Petrović.\nPrethodni tekstU Subotici vakcinisano 1.330 građana\nSledeći tekstVažno da se građani što pre vakcinišu i spreče novi soj\nReklamacija u fokusu obuke za trgovce u Kikindi\nMinistar Vulin: Predsednik Vučić čini sve da Srpska bude ekonomski razvijenija,...


Sejlor: SAD zainteresovane za unapredjenje ekonomskih odnosa sa Srbijom\nSejlor: “Ambasadorka Sjedinjenih Država u Srbiji, Meri Vorlik, čvrsto se zalaže za jačanje ekonomske saradnje dve zemlje"\nPredsednik Poslovnog saveta SAD-Srbija, Džon Sejlor, nedavno se vratio iz Beograda, gde je razgovarao o produbljvanju ekonomske saradnje Vašingtona i Beograda. U razgovoru sa kolegom Brankom Mikašinovićem, Sejlor ističe da je tokom boravka u Beogradu o toj temi razgovarao i sa ambasadorkom Sjedinjenih Država u Srbiji, Meri Vorlik.\nSejlor: “Ambasadorka Sjedinjenih Država Meri Vorlik, čvrsto se zalaže za jačanje ekonomske saradnje dve zemlje i želi da odvoji ekonomska od političkih pitanja. Vorlikova je konzula i mene zadužila da učinimo što više možemo u pronalaženju američkih kompanija koje bi investirale u Srbiji i istražimo mogućnosti poslovanja američkih kompanija u toj zemlji. To pitanje ima visok prioritet za američku ambasadorku i bez obzira na političku situaciju u pogledu Kosova, ona odvojeno tretira ta dva aspekta delovanja. Ja komuniciram sa ambasadom dok ovde istražujemo mogućnosti daljeg promovisanja takve saradnje. Medjutim, takva poslovna aktivnost zahteva zainteresvanost i angažovanost obe strane. Drugim rečima, srpska vlada i poslovni sektor bi trebalo da utvrde zajednički stav prema takvoj saradnji. Nedavno je kongresmen Bil Delahant predvodio američku kongresnu delegaciju u Beogradu i, izmedju ostalog, razgovarao sa ministrom Mlađanom Dinkićem. Ti razgovori su obuhvatili mogućnost privlačenja većeg broja američkih kompanija i investicija u Srbiju. Medjutim, nakon uspostavljana veza, treba nastaviti rad, konsultcije i saradnju, i to je ono što mi činimo, nastojeći da ojačamo i unapredimo američko-srpsku poslovnu saradnju.”\nGlas Amerike: Da li se mogu očekivati konkretne ekonomske inciijative iz SAD?\nSejlor: “Pre svega, postoji definitivna zainteresovanost u američkom Kongresu za unapredjenje ekonomskih odnosa sa Srbijom i mi, odnosno Poslovni savet, spremamo se da tokom prestojećeg zasedanja Kongresa uložimo nove napore. Srbija igra važnu ulogu politički i ekonomski. Mi i dalje vidimo Srbiju kao centar Balkana. Ako Kongres pokazuje zainteresovanost za Srbiju, to će se svakako pozitivno odraziti na ekonomsku saradnju. Znam da predsednik Tadić dolazi ovog meseca u Njujork i mi bismo želeli da se srpska delegacija sastane sa predstavncima američkih preduzetnika. Proteklih godina je ipak došlo do izvesnog zastoja u saradnji, a jedan od razloga je i to što se mnogo govorilo, a malo radilo. Poslovni savet SAD-Srbija je u poziciji da pomogne u razgovorima i angažovanju obe strane.”\nGlas Amerike: Pitanje Kosova ima veliki značaj u Srbiji. Da li vidite mogućnost kompromisnog konačnog rešenja, na zadovljstvo i Beograda i Prištine, radi ekonomskog prosperiteta i političke stabilnosti regiona?\nSejlor: “Sjedinjene Države žele da Srbija postane članica Evropske unije, mada čujemo da bi to moglo da zavisi od stava Srbije prema Kosovu. Mi verujemo da će tokom vremena obe strane postići neki sporazum i tu ohrabruje činjenica da je veliki broj srpskih kompanja poslovno prisutan na Kosovu. Na praktičnom planu, srpska poslovna zajednica preuzima vodeću inicijativu u pogledu ekonomske saradnje Beograda i Prištine, stavljajući politička pitanja na stranu. Naravno, znam da Srbija neće priznati nezavisnost Kosova, da će politički proces trajati i da bi trebalo da donese pobednički scenario za obe strane, uz odgovarajuće obostrane kompromise. Kakvi će ti kompromisi biti, meni nije poznato, jer se ne bavim politikom, ali mi se čini da je to neminovno.”